EU proširenje – Quo Vadis (kuda idete)? - Zenicablog\nEU proširenje – Quo Vadis (kuda idete)? – Koji su trenutni izazovi sa kojima se suočava Zapadni Balkan i kakvo je stanje sa EU institucijama kao globlanim akterima u regionu ? Kako se doživljava politika proširenja EU kao moć na Zapadnom Balkanu? Pet regionalnih i EU stručnjaka pokušalo je odgovoriti na ova pitanja tokom dinamične i otvorene online diskusije pod nazivom «EU proširenje – Quo vadis (kuda idete)«? Panel diskusija dio je ovogodišnjeg Evropskog foruma Alpbach u Austriji, a u ime njemačke vlade podržava je organizacija Deutsche Gesellschaft für Internationale Zusammenarbeit (GIZ).\nDobre vijesti stigle su iz Brisela u martu ove godine kada je Evropsko Vijeće odlučilo otvoriti pregovore sa Albanijom i Sjevernom Makedonijom. Na pitanje kada bi ove dvije zemlje mogle otvoriti prva Poglavlja pregovora, i kako bi to moglo uticati na procese EU integracije u Crnoj Gori i Srbiji, Majlinda Bregu, generalna sekretarka Vijeća za regionalnu suradnju (RCC), je istakla: «Zapadni Balkan se ne može držati na distanci. Zadržati EU kao prioritet u regionu je politčki proces i samo zajedno EU i Zapadni Balkan mogu postići rezultate».\nMartin Selmayr, šef Predstavništva Evropske komisije u Austriji, smatra da je proširenje EU ogroman istorijski uspjeh, te da to može i ostati samo ukoliko postoji odlučnost oko evropske perspektive na obje strane. «Mi moramo održati naše obećanje», kaže Selmayr, ali istovremeno i ističe: «Onaj ko u jeku korona krize flertuje sa drugim silama u svijetu, nije ozbiljan kada je u pitanju evropska perspektiva. Drugi uslov je iskrenost. Reći da će Albanija i Sjeverna Makedonija ući u EU za dvije godine, bilo bi neozbiljno. EU je zajednica zakona, zajednica vrijednosti koju obavezuje vladavina prava».\nSelmayr naglašava da se neriješena teritorijlana pitanja ne mogu unositi u EU. «Proces proširenja ne treba oslabiti EU, nego je ojačati i EU mora uradit svoj dio posla i reformisati se. Solidarnost pokazana tokom pandemije COVID-19 će se nastaviti. Kvalitet rada na obje strane, a ne vremenski rokovi, trebalo bi da određuju proces i budu u interesu zemalja koje se žele pridružiti EU«, zaključuje Selmayr.\nRegionalna suradnja i povezanost funkcionišu. Mladi ljudi sa Zapadnog Balkana žele da komuniciraju i da se povezuju, riječi su Đure Blanuša, generalnog sekretara Regionalnog ureda za suradnju mladih (RYCO). «Proširenje je takođe proces zasnovan na vrijednostima. Potrebne su nam konkretne reforme i fokus na rezultatima«, ističe Blanuš.\nVeća ekonomska modernizacija i jača regionalna ekonomska integracija učiniće region konkurentnijim i privlačnijim za investicije. Emir Đikić, direktor Sekretarijata CEFTE, Cenatralnoevropskog sporazuma o slobodnoj trgovini, smatra: «Privrede Zapadnog Balkana imale bi velike koristi od jedinstvenog tržišta EU. Brža trgovina robama i uslugama diljem regiona, uz smanjene troškove, poboljšaće konkurentnost i stvoriti mogućnosti za investicije». To bi pomoglo i rješavanju drugih pitanja, kao što su lanac snadbijevanja, vraćanje porizvodnje u Evropu i odlazak mladih ljudi iz regiona, zaključio je Đikić.\nKada je region odlučan da se radi i surađuje, mnoguće je postići ogromne uspjehe. Primjerice, uspostavljanje «zelenih koridora» kojima je osiguran brz protok esencijalnih proizovda preko kopnenih granica diljem Zapadnog Balkana u jeku pandemije COVID-19, počevši sa 2.000 kamiona u aprilu, a danas granice dnevno prelazi 13.000 kamiona, dokaz je da su regionalna suradnja i solidarnost put napretka.\nTagoviclanovi dogovori eu građani prosirenje reforme rezultati saradnja sastanci stanje tribine


Lorelli Bertoni Hranilice za bebe - Kiddy JOY\nLorelli B. hranilice za bebe\n6.590,00 RSD Ušteda 1.100,00 RSD 7.690,00 RSD Besplatna dostava\nLorelli Bertoni Marcel Hranilica za decu Tender Blue Fun\nLorelli Bertoni Cookie hranilica za bebe Beige Daisy\n6.590,00 RSD Ušteda 1.000,00 RSD 7.590,00 RSD Besplatna dostava\nLorelli Bertoni Cookie hranilica za bebe Grey Koalas\nLorelli Bertoni Cookie hranilica za bebe Pink Bears\nLorelli Bertoni Cookie hranilica za bebe Grey Rabbits\nLorelli Bertoni Gusto hranilica za bebe Beige Daisy\n12.190,00 RSD Ušteda 2.000,00 RSD 14.190,00 RSD Besplatna dostava\nLorelli Bertoni Gusto hranilica za bebe Grey Koalas\nLorelli Bertoni Gusto hranilica za bebe Green Birthday\nHranilica za bebe bugarskog brenda Bertoni je odlična kombinacija cene i kvaliteta - proizvod koji će se podjednako dopasti i roditeljima i deci.\nSvake godine Lorreli Bertoni kreira novu kolekciju po kojoj se njihovi proizvodi izdvajaju od ostalih na trištu. Osnovna misija ovoga brenda jeste obezbeđivanje bezbednosti i udobnosti deci i njihovim roditeljima. U tom smislu, pored odličnih kolica, kreveca i ostalih proizvoda, Lorelli Bertoni hranilice predstavljaju savršenu harmoniju udobnosti i modernog dizajna.\nJer hranilica vaše bebe mora da bude bezbedno mesto za istraživanje hrane u svoj njenoj teksturi i ukusima, a kako bi se vi i vaša beba mogli posvetiti potpuno tom istraživanju, bez brige da li će bebi biti udobno i da li je bezbedna, Lorelli Bertoni hranilice su odličan izbor.\nSudeći po oceni brojnih zadovoljnih korisnika, Lorelli Bertoni hranilice su lagane i kompaktne, a opet vrlo stabilne. Odličan odnos kvaliteta i cene, pogodne za svakodnevnu upotrebu, ali i za putovanja.


Baša: Nema izlaska iz krize bez kažnjavanja ljudi koji su Albaniju zarobili kriminalom i korupcijom | PCNEN\nObjavljeno: 23.06.2019, 18:04h\nLider opozicione Demokratske partije u Albaniji Ljuljzim Baša je rekao da nema izlaska iz krize bez kažnjavanja ljudi koji su državu zarobili kriminalom i korupcijom. “Rješenje ove političke krize ne može da se desi samo jednim običnim političkim sporazumom, jednom trgovinom. Kriza se ne može riješiti bez pravde i bez okončanja nekažnjivosti političara koji su povezani sa kriminalom i kriminalcima koji su zajedno uništili politički proces“, rekao je Baša u intervjuu za Radio Slobodna Evropa. On je ocijenio da je cijela vlast u rukama jednog čovjeka, a da je sadašnja vlast zarobila medije, da je ekonomija politizovana, a da je kriminal “stopljen“ u partiju na vlasti i državne institucije.\nLider opozicione Demokratske partije u Albaniji Ljuljzim Baša je rekao da nema izlaska iz krize bez kažnjavanja ljudi koji su državu zarobili kriminalom i korupcijom.\n“Rješenje ove političke krize ne može da se desi samo jednim običnim političkim sporazumom, jednom trgovinom. Kriza se ne može riješiti bez pravde i bez okončanja nekažnjivosti političara koji su povezani sa kriminalom i kriminalcima koji su zajedno uništili politički proces“, rekao je Baša u intervjuu za Radio Slobodna Evropa.\nOn je ocijenio da je cijela vlast u rukama jednog čovjeka, a da je sadašnja vlast zarobila medije, da je ekonomija politizovana, a da je kriminal “stopljen“ u partiju na vlasti i državne institucije.


"Ne mogu nikako Petrovići i Karađorđevići, u bilo kom smislu, da se povezuju, i da se na isti način tretira obaveza Crne Gore prema njima", rekao je Vuković\n07.08.2011. 12:21h Ažurirano: 07.08.2011. 12:21h\nOdnos Crne Gore prema dinastijama Petrović i Karađorđević ne može se porediti i povezivati, kao ni obaveze države prema njima, ocijenjeno je iz Demokratske partije socijalista (DPS).\nIz Nove srpske demokratije je saopšteno da Karađorđeviće treba obeštetiti na isti način kao dinastiju Petroviće, odnosno da im treba "vratiti oduzetu imovinu koju su svojevremeno stekli u Crnoj Gori na potpuno legalan način".\nFunkcioner DPS-a Miodrag Vuković je kazao da je taj zahtjev vrlo uprošćen i banalizovan, i da se ne mogu "spajati babe i žabe".\n"To su potpuno različite stvari. Ne mogu nikako Petrovići i Karađorđevići, u bilo kom smislu, da se povezuju, i da se na isti način tretira obaveza Crne Gore prema njima", smatra on.\nVuković je naglasio da Crna Gora nije vratila imovinu Petrovićima iz, kako je naveo, svima koji se razumiju u pravo, znanih razloga.\n"Imovina Petrovića je toliko puta mijenjala svoj pravni status do danas, da bi to bio vrlo komplikovan proces. Uostalom, oni na tome nijesu ni insistirali", pojasnio je on.\nCrna Gora izvršila moralnu i političku rehabilitaciju porodice Petrović\nCrna Gora je, kako je naveo, izvršila moralnu i političku rehabilitaciju porodice Petrović i Zakonom definisala da mogu da obavljaju određene poslove koji će biti korisni za državu i za građane Crne Gore.\n"Dinastija Petrović ima sasvim drugu istorijsku sudbinu: izbačena je iz Crne Gore, nanijeta joj je ogromna nepravda"\nOn je rekao da se država obavezala da Petrovićima sagradi kuću na Cetinju, da im da stan u Podgorici i da im za poslove Fondacije i protokolarne poslove obezbijedi sprat u Dvorcu kralja Nikole.\n"Dinastija Petrović ima sasvim drugu istorijsku sudbinu: izbačena je iz Crne Gore, nanijeta joj je ogromna nepravda. Izbačena je kao legitimna dinastija jedne države koja je nestala nasilnom aneksijom", pojasnio je Vuković.\nPrema njegovim riječima, Karađorđevići nijesu imali takvu sudbinu, naprotiv.\n"Zahtjev za rehabilitaciju Karađorđevića je vrlo uprošćen, banalizovan – e kad ste to uradili za Petroviće, uradite i za Karađorđeviće"\n"Ne vidim da to može da se povezuje sa odnosom koji smo izrazili prema porodici Petrović. To je moralna i politička rehabilitacija, i ne znam iz kojih bi razloga Crna Gora morala da donosi zakon na isti način i prema Karađorđevićima", naveo je on.\nVuković: Dinastija Karađorđević nema imovinu u Crnoj Gori\nVuković je kazao da, prema njegovim saznanjima, dinastija Karađorđević nema imovinu u Crnoj Gori koja se vodi na njeno ime.\n"Na kraju krajeva, zašto bi mi bili veći katolici od pape? Karađorđevići su srpska dinastija, i koliko znam Srbija im je dala na korišćenje određene rezidencijalne objekte. Da li im je izvršila pravnu rehabilitaciju u smislu vraćanja imovine koju su posjedovali u Srbiji – nijesam siguran", naveo je on.\nVuković je ocijenio da i Srbija, vjerovatno, ima razloga da to ne uradi, ne da bi kažnjavala dinastiju, nego zato što zakoni to onemogućavaju.\n"Zašto bi onda Crna Gora gora to radila? Zahtjev za rehabilitaciju Karađorđevića je vrlo uprošćen, banalizovan – e kad ste to uradili za Petroviće, uradite i za Karađorđeviće! Ne mogu se spajati babe i žabe“, poručio je on.\nDPSdinastija PetrovićZakon o statusu potomaka dinastije Petrović-NjegošDinastija Karađorđević\n22.06. 12:37 h\t1910\t72861\n22.06. 18:40 h\t1525\t48929\n22.06. 17:44 h\t415\t47768\n22.06. 13:32 h\t615\t40247\n22.06. 10:09 h\t37\t36834


Vremenska prognoza Novi Sad, 10 dana\n28 јуна, 2022, 11:18 pm\nSaznajte ovde više o vremenskoj prognozi Novi Sad, 10 dana, kao i kakvo se vreme očekuje narednih dana.\nDugoročna vremenska prognoza – Novi Sad, za sledećih 10 dana\nPronađite vremensku prognozu i kakvo se vreme očekuje za danas, sutra i sledeće dane za: Novi Sad i okolina. Dugoročna vremenska prognoza za 10 dana ili mesec, predviđa se na osnovu analize meteoroloških podataka, kompjuterskih modela, klimatskih faktora i drugo. Tako da ih možemo gledati sa rezervom jer to su samo predviđanja vremena čija se tačnost ne može garantovati.\nVremenska prognoza za 10 dana za: Novi Sad, se predviđa sa određenim stepenom verovatnosti, zato što prognoze duže od tri dana trebalo bi uzimati sa rezervom, dok je prognoze za danas ili sutra lakše predvideti. Vremenske prognoze su dobijene sa drugih web stranica ili hidrometeoroloških servisa, zato ne možemo garantovati za tačnost podataka na ovom web-sajtu, iako su podaci preneseni u najboljoj nameri u informativne svrhe.\nAko putujete ili tražite nešto u nekom mestu onda bi vam mogla pomoći karta za: Novi Sad.


Pripreme za "super utorak"\nKandidat za republikansku predsedničku nominaciju, bivši guverner Masačusetsa Mit Romni, vodi u anketama medju republikanskim biračima na nacionalnom nivou.\nKandidate za republikansku predsedničku nominaciju za nekoliko dana očekuje ključno glasanje 6. marta - takozvani „super utorak“ - kada se održavaju stranački izbori u deset država. Taj dan bi mogao da donese jasnog favorita u trci za nominaciju.\nBivši guverner Masačusetsa Mit Romni, prema anketama, vodi na nacionalnom nivou, dok bivši senator Rik Santorum vodi u istraživanjima u ključnoj državi Ohajo.\nU nacionalnom istraživanju javnog mnjenja koje je sproveo Galup, Romni uživa podršku 35% birača, dok Santoruma podržava 24 odsto. Ostali kandidati, bivši predsedavajući Predstavničkog doma Njut Gingrič i kongresmen iz Teksasa Ron Pol, zaostaju sa 15, odnosno 11 procenata.\nMedjutim, u Ohaju, anketa Univerziteta Kvinipijek pokazuje da Santorum ima 35% glasova podrške verovatnih republikanskih primarnih glasača u toj državi, dok Romnija podržava 31%. Gingrič je treći sa 17 procenata, a Rona Pola podržava 12% glasača. Medjutim, 34% anketiranih birača kažu da bi mogli da promene mišljenje do glasanja 6. marta.\nU severozapadnoj državi Vašington stranački izbori se održavaju u subotu, tri dana pre “super utorka.”\nPobednik neizvesne trke za republikansku predsedničku nominaciju u novembru će se suočiti sa demokratskim predsednikom Barakom Obamom.


MADRID, Iako je u svjetskom turizmu od januara do avgusta ove godine zabilježen pad međunarodnih turističkih dolazaka od 7 posto u odnosu na isti period prošle godine ipak je pad usporen u nekoliko zadnjih mjeseci, zbog čega Svjetska turistička organizacija-UNWTO prognozira da će taj pad do kraja ove godine biti oko 5 posto, a za iduću godinu očekuje umjereni rast od 1 do 3 posto, saopštili su iz madridskog sjedišta UNWTO-a.\nU očekivanju da je počeo kraj ‘pada’ u svjetskom turizmu iz UNWTO-a ističu da je njihovo najnovije istraživanje (i izdanje) svjetskog turističkog barometra, u kojem sažimaju turističke rezultate više od 150 zemalja-članica, pokazalo da je u svijetu od januara do avgusta bilo 600 miliona turističkih dolazaka, što je 7 posto ili oko 43 miliona manje nego u istom prošlogodišnjem periodu.\nIpak, naglašavaju da je u dva mjeseca visoke sezone, u julu i avgustu ove godine, u svjetskom turizmu zabilježen manji pad, i to od 3 posto, za razliku od 8 postotnog pada u prvoj polovini ove godine.\nDodajući da i prvi dostupni podaci za rujan ove godine pokazuju da je pad usporio ističu i da je to potvrdilo i više od 330 stručnjaka koji su na svjetskom nivou ove godine uključeni u praćenje turističkog prometa.\nGlavni tajnik UNWTO-a Taleb Rifai takve je rezultate ocijenio ohrabrujućim s obzirom da su se ove godine svi u svjetskom turizmu suočili s brojnim izazovima, od ekonomske krize preko rizika otpuštanja zaposlenih do pandemije gripe.\nNajlošije rezultate u Evropi imala je pritom srednja i istočna Europa, ali i druge njene regije nisu prošle bolje.


Bosna i Hercegovina u ponedjeljak slavi Dan nezavisnosti. Tada se navršava 29 godina od kada su građani skoro dvotrećinskom većinom na referendumu odlučili da njihova zemlja proglasi nezavisnost.\nPredsjedavajući Predsjedništva BiH i lider SNSD-a Milorad Dodik rekao je da 1. mart bh. entitet Republika Srpska “neće slaviti i da to ne može i neće biti praznik u RS-u”.\n“Ustavni sud odlučuju samo šta je u interesu Sarajeva i Bošnjaka, ništa u interesu i uvažavanju srpskih stavova. Gore je od 500 godina Turaka”, rekao je Dodik u Banjaluci.


Pometnja u EU: Finska priznaje Kataloniju? - 28.10.2017, Sputnik Srbija\nFinska bi mogla da postane prva zemlja koja će zvanično priznati Kataloniju kao republiku, a taj potez bi tu skandinavsku zemlju mogao direktno da suprotstavi... 28.10.2017, Sputnik Srbija\n10:24 28.10.2017 (Osveženo: 10:26 28.10.2017)\n© REUTERS / Yves HermanLjudi u Barseloni slave proglašenje nezavisnotsti Katalonije 27.10. 2017\nFinska bi mogla da postane prva zemlja koja će zvanično priznati Kataloniju kao republiku, a taj potez bi tu skandinavsku zemlju mogao direktno da suprotstavi Evropskoj uniji, piše londonski „Dejli ekspres“.\nPoslanik iz Laponije Miko Karna najavio je, naime, da će u Parlamentu Finske podneti predlog da se prizna novonastala država, prenosi list.\nKako se podseća, Karna, koji je iz redova vladajuće Partije centra, koju predvodi premijer Juha Sipila, čestitao je Kataloniji nakon što je regionalni Parlament u petak izglasao otcepljenje od Španije.\nVlada Škotske je takođe uputila poruku podrške, navodeći da Katalonija „mora da ima“ pravo da odredi vlastitu budućnost.\nPoslanik iz redova argentinskih socijalista Huan Karlos Đordano, koji zastupa provinciju Buenos Ajres, rekao je da će u Parlamentu podneti predlog da ta južnoamerička zemlja prizna Kataloniju.


Građanke za ustavne promjene nastavljaju sastanke sa poslanicima_ama državnog parlamenta BiH | Građanke za ustavne promjene\nGradjankeZaUstavnePromjene / 21 Oktobra, 2021\nČlanice Inicijative Građanke za ustavne promjene, Delila Hasanbegović Vukas, Maida Zagorac i Denija Hidić sastale su se 21.10.2021. godine s poslanicom u Predstavničkom domu Parlamentarne skupštine Bosne i Hercegovine, Almom Čolo. Poslanica Čolo je ujedno i članica Kluba poslanika/ca SDA (Stranke demokratske akcije) i Predsjedavajuća Ustavnopravne komisije Predstavničkog doma. Članice Inicijative Građanke za ustavne promjene su s poslanicom Čolo podijelile Platformu ženskih prioriteta za ustavne promjene i predstavile amandmane na Ustav Bosne i Hercegovine iz rodne perspektive.\nJedan od fokusa razgovora svakako je bilo i korištenje rodno senzitivnog jezika u Parlamentarnoj skupštini Bosne i Hercegovine, s obzirom da su 2014. godine pokrenute izmjene i dopune Jedinstvenih pravila za izradu pravnih propisa u institucijama BiH, kao i poslovnika Predstavničkog doma PSBiH i Doma naroda PSBiH iz rodne perspektive, na inicijativu poslanice Ismete Dervoz uz podršku Komisije za ostvarivanje ravnopravnosti spolova Predstavničkog doma. Predstavljeni su i prioriteti te obrazloženi na način kako bi usvojeni amandmani doprinjeli rodno pravednom Ustavu Bosne i Hercegovine za društvo jednakih prava i mogućnosti. Na sastanku su članice Inicijative, pored potrebe prepoznavanja žena u samom jeziku Ustava BiH govorile i o ostalim prioritetima koji se tiču uvođenja afirmativnih mjera za rodnu ravnopravnost u Ustav BiH, proširenja kataloga ljudskih prava sa odredbama koje se tiču uspostavljanja sistema jedinstvene zdravstvene, socijalne i porodične zaštite na nivou cijele BiH, veće sudske i pravne zaštite ljudskih prava i sloboda, primjene principa demokratije na proces ustavnih reformi.\nSastanci sa poslanicima/ama državnog parlamenta BiH organizuju se u sklopu aktivnosti Radne grupe za zagovaranje i lobiranje Inicijative Građanke za ustavne promjene i već naredne sedmice planiran je sastanak s Nadom Mladinom, Klub poslanika/ca SDPa.\n21 Oktobra, 2021 in Vijesti.\n← Inicijativa Građanke za ustavne promjene na međunarodnoj konferenciji „Revolutionale 2021”\nGrađanke za ustavne promjene nastavljaju sastanke sa poslanicima_ama PSBiH →


Na 234 biračka mesta u Srbiji danas se ponovljaju izbori, od toga na dva mesta u Zaječaru\nU Srbiji se ponavlja glasanje na 234 biračka mesta na kojima je Republička izborna komisija poništila izbore održane 21. juna. Birališta će biti otvorena do 20 časova, prenosi Insajder.\nGlasanje će biti ponovljeno i na dva biračka mesta u Zaječaru: na biračkom mestu broj 15. u OŠ „Đura Jakšić“, kao i na biračkom mestu broj 35. (ČITAONICA MESNE ZAJEDNICE). Izbori će biti ponovljeni i na po jednom biračkom mestu u Knjaževcu i u Sokobanji.\nGlasačko pravo ovom prilikom moći će da iskoristi oko 203.000 građana, koji su upisani u biračke spiskove na ovim biralištima. Ponavljanje glasanja, kako je najavljeno, zbog pogoršane epidemiološke situacije u Srbiji neće pratiti posmatrači Crte i Cesida.\nglasanje izbori ponavljanje srbija zaječar


Uradila je hiljadu poslića, a na kraju dana je pitaju - od čega si ti umorna, šta si radila?!\n14.09.2020. - 13:00h\nNe radi ništa, igra se sa decomfoto: Depositphotos/Kzenon\nNe radi se samo o spremanju večere svake večeri, već o tome da znate šta ko voli, da odlučite šta ćete spremati, da u mislima napravite inventar svega onoga što se već nalazi u frižideru i ormarićima, da kupite namirnice i da znate koje večeri nećete biti kod kuće za večeru zbog fudbala. U pitanju je pakovanje ostataka u posude i mentalnom beleženju roka trajanja. Radi se o tome da smo mi te koje primećuju da se med prolio i ulepio sve i mi smo te koje čistimo prosuti med u tišini i, usput, bacamo stari preliv za salatu i nepojedenu testeninu.\nBilo da ste proveli dan radeći van kuće ili u kući sa mlađim delom porodice, verovatno ćete biti dozlaboga zauzeti i vučeni u pet različitih smerova u svakom trenutku. Vaša jutra su haotična i vreme od 9 do 5 provodite ili u kancelariji ili sa svojim ljupkim, ali neverovatno zahtevnim potomkom. Zatim je tu večera, možda domaći zadaci, stavljanje na spavanje, i na kraju, slobodno vreme… koje uglavnom koristite za brigu o drugima.\nIzvor: Stil.kurir.rs/Erin Pepler/Centarzamame\ndom i porodicamajkedomaćicekućni poslovi


Nemački vojni instruktori na ratištu Iraka › Made-in-Germany.rs\nNemačko ministarstvo odbrane saopštilo je da su kurdske snage na severu Iraka, koje se bore protiv ekstremista Islamske države (IS), a koje obučava nemačka vojska (Bundesver), bile napadnute hemijskim oružjem.\n– Pre nekoliko dana dogodio se napad hemijskim oružjem jugozapadno od Arbila, a američki i irački stručnjaci iz Bagdada, koji slučaj istražuju, na putu su da saznaju šta se dogodilo – rekao je portparol nemačkog ministarstva i objasnio da su neki od kurdskih boraca imali respiratorne probleme, dok su instruktori nemačke vojske nepovređeni, prenosi agencija „Frans pres“.\nNemački mediji prenose da se napad pripisuje pripadnicima IS, a što se tiče povređenih, u pitanju su pripadnici Pešmerga vojnih snaga iračkog Kurdistana, koje obučavaju vojni stručnjaci nemačkog Bundesvera.\nI po rečima portparola Ministarstva odbrane u Berlinu, nemački vojnici u tom regionu nisu povređeni u ovom napadu. On je istakao da je zaštita nemačkih vojnika u severnom Iraku na najvišem nivou.\nMediji u Nemačkoj podsećaju da od septembra prošle godine Bundesver naoružanjem i obukom podržava borbu kurdskih Pešmerga i Jezida protiv Islamske države. U ovom monentu 89 pripadnika Bundesvera stacionirano je u misiji vojne obuke na severu Iraka.\nOd MiG na 15/08/2015 / Finansije, Industrija, Investicije, Tehnologija / Ostavite komentar


Rezultate analiza zemljišta i vode uzetih iz zone “Incela” Grad bi trebao dobiti do kraja ovog meseca, potvrdio je to načelnik Odeljenja za inspekcijske poslove Janko Kecman.\n– U zoni “Incela” imali smo niz aktivnosti, a posebno ekološka inspekcija. Pored osam uzoraka koji su uzeti pre mesec i po dana u međuvremenu smo proširili područje. Uzeto je oko 50 uzoraka zemljišta i vode koji su poslati Institutu za zaštitu i ekologiju RS. Očekujemo da do kraja meseca imamo kompletan monitoring stanja na područiju “Incela” dok to ne dobijemo možemo samo nagađati – rekao je Kecman, piše Srpskainfo.\nDodao je da su uzorci uzeti iz zone “Incela” koje pokriva 80 dunuma prostora na kojem trenutno rade 63 privredna subjekta.\nREZULTATI NAREDNIH DANA Inspekcija proverava da li je piralenom zagađena i zemlja izvan "Incela"\nBORCI VOJSKE SRPSKE TEŠKO DO PENZIJE “Došli smo u situaciju da nam se DEZERTERI smeju”\nBorci koji su branili otadžbinu, kad je u pitanju penzionisanje, često su u nepovoljnijem položaju u odnosu na dezertere, upozoravaju iz Boračke organizacije RS.\nNakon povećanja najniže plate par dana pre isteka 2017, u Srpskoj bi u ovoj godini moglo da dođe do rasta ostalih zarada u realnom sektoru.\nUstavni sud BiH odbacio apelaciju za vraćanje “belog hleba”\nUstavni sud BiH odbacio je danas apelaciju devet poslanika u Predstavničkom domu parlamenta BiH koji su tražili poništavanje izmena Zakona o platama i naknadama u institucijama BiH kojima je ukinut takozvani “beli hleb”.


BIA demantuje da je presrela Mladićev razgovor\nPosle izjave specijalnog tužioca za ratne zločine da su poznati pripadnici mreže koja pruža podršku haškom optuženiku Ratku Mladiću i informacije u pojedinim medijima da je uhvaćen Mladićev razgovor sa jednim od tih ljidi koji mu pružaju podršku, Bezbednosno informativna agencija tvrdi da ništa od toga nije tačno.\nDirektor Bezbednosno-informativne agencije Rade Bulatović pretpostavlja da je namera specijalnog tužioca Vladimira Vukčevića bila da upozori ljude koji pomažu u skrivanju haških optuženika da čine ozbiljno krivično delo za koje preti kazna i do deset godina zatvora. Agencija nema informacije o tajnim pregovorima sa haškim optuženicima i netačni su svi navodi medija na tu temu, rekao je Bulatović.\n"Znači, ništa nije tačno ni o pregovorima, ni o rokovima, ni o datumima, sve je potpuno netačno, rekao je Bulatović, podnoseći izveštaj o radu Bezbednosno informativne agencije na sednici parlamentarnog Odbora za odbranu i bezbednost.\nIzjava direktora Bezbednosno informativne agencije samo je jedan u nizu komentara zvaničnika vlasti kojima se umanjuje značaj upozorenja koje je izrekao specijalni tužilac za ratne zločine da je otkrivena mreža ljudi koji podržavaju haškog begunca Ratka Mladića.\nTim povodom, Liberalno-demokratska partija ocenila je da Vlada i premijer Vojislav Koštunica nisu u stanju da uhapse haške optuženike i dovrše saradnju sa Tribunalom u Hagu.\nPredsednik Srbije Boris Tadić izjavio je u utorak uveče Radio-televiziji Srbije (RTS) da u izveštajima obaveštajnih službi koje dobija "ne postoji ništa" što ga bi ga navelo na zaključak da je "blizu rešenje" problema Ratka Mladića.\n"Slučaj Mladić je najteži problem i rešenje tog slučaja je pretpostavka da rešimo ostale", rekao je Tadić.\nĐankfranko Fini u Beogradu\nInače, puna saradnja sa Haškim sudom uslov je za dalje evropske integracije Srbije i Crne Gore o kojima su razgovarali predsednik Srbije Boris Tadić i ministar inostranih poslova Italije Đanfranko Fini.\nU saopštenju iz kabineta predsednika Srbije kaže se da je Đanfranko Fini izjavio da će Italija nastaviti aktivno da pomaže evropske i evroatlanske integracije Srbije i Crne Gore, a da se Tadić zalažio za očuvanje suvereniteta Srbije nad Kosovom i Metohijom.\nItalijanski šef diplomatije razgovarao je i sa srpskim premijerom Vojislavom Koštunicom i saglasio se sa njim da ne sme biti nametnutih rešenja za Kosovo, već da je neophodno da se u dijalogu Beograda i Prištine, bez žurbe i vremenskih ograničenja, dođe do kompromisnog rešenja.\nPre odlaska u Prištinu, Đanfranko Fini razgovarao je i sa šefom diplomatije i predsednikom državne zajednice Vukom Draškovićem i Svetozarom Marovićem.\nNa zajedničkoj konferenciji za novinare, u italijanskoj ambasadi u Beogradu, Fini i Drašković su istakli da je centralna tema njihovog razgovora bila predstojeći razgovori o statusu Kosova i Metohije i 0budućnost državne zajednice.\nFini je rekao da zna šta Kosovo i Metohija znači za srpski narod i naglasio da se u pokrajini moraju poštovati sve zajednice i da se moraju ispuniti standardi.\n"Srbija će insistirati na preporukama Kaja Ejdea i kandidovati teme polazeći od tog izveštaja", naveo je Drašković i dodao da veruje da će Italija kao članica Kontakt grupe učiniti sve da "pravo sile ne bude jače od sile prava".\nU saopštenju Kabineta predsednika SCG saopšteno je da su se Marović i Fini saglasili da se Srbija i Crna Gora nalaze na putu ka Evropskoj uniji i da je za dalje ubrzano pristupanje evropskim institucijama neophodno ispunjenje obaveza prema Haškom tribunalu.\nMarović i Fini saglasili su se i da proces pregovora o budućem statusu Kosova treba da bude vodjen uz puno uvažavanje realnosti, bez pristajanja na jednostrane poteze i pokusaje širenja atmosfere pritisaka i straha, a uz uvažavanje medjunaropdnih principa i uz odgovornost prema evropskoj budućnosti i stabilnosti regiona, navedeno je u saopštenju.\nTvrdnja da Italija navodno nije htela da izrucci bivšeg pilota JNA Emira Šišića Srbiji dok se ne reši pitanje ilegalnih imigranata iz SCG koji borave u Italiji je "ccista fantazija", izjavio je Fini na konferenciji za novinare.\n"To je ccista fantazija i izjava zvaniccnika Srbije nije osnovana, kao ni informacija da ima oko 100.000 ilegalnih imigranata iz SCG u Italiji", rekao je italijanski šef diplomatije.\nMinistar pravde Srbije Zoran Stojković izjavio je subotu da Šišić još nije prebaccen u SCG na izdržavanje zatvorske kazne, jer je Italija predložila sporazum prema kome bi, pored Šišića, Srbiji bilo izrucceno još 100.000 gradjana SCG koji su emigrirali u Italiju.\nAmbasada Italije u Beogradu demantovala je tu izjavu.


Preporuka: 966 / Link / Replika: 177 / Molimo vas da se ulogujete ili registrujete da biste mogli da šaljete komentare.\nPreporuka: 3032 / Link / Molimo vas da se ulogujete ili registrujete da biste mogli da šaljete komentare.\nPreporuka: 3238 / Link / Molimo vas da se ulogujete ili registrujete da biste mogli da šaljete komentare.\nPreporuka: 3105 / Link / Molimo vas da se ulogujete ili registrujete da biste mogli da šaljete komentare.\nPreporuka: 2070 / Link / Molimo vas da se ulogujete ili registrujete da biste mogli da šaljete komentare.


Vesić: Obnovljen obelisk na Brankovom mostu| Grad Beograd\n– Obelisk je visok 25 metara i nalazi se na betonskom postamentu. Na njemu je postavljen natpis u bronzi, sa informacijom o datumu podizanja i datumu obnove povodom Devete konferencije, održane u avgustu 1989. godine. Obelisk predstavlja arhitektonsko-urbanističku vrednost, urbani reper i značajnu istorijsku vrednost kao materijalno svedočanstvo Pokreta nesvrstanih. Nalazi se u okviru prostorne kulturno-istorijske celine „Kosančićev venac”, koja je utvrđena za kulturno dobro 1971. godine – napisao je Vesić.\n– U isto vreme, JKP „Zelenilo – Beograd” je izvelo radove na obnovi oštećenih staza i mobilijara parka, kao i radove na hortikulturnom uređenju neposredne okoline spomenika – rekao je Vesić.


Takmičenje za najbolju tehnološku inovaciju u Srbiji\nTakmičenje za najbolju tehnološku inovaciju u Srbiji, kao državni projekat, neprekidno se održava počev od 2005. godine i otpočelo je četrnaesto po redu, dok su inovatori iz Republike Srpske uključeni od 2007. godine, u jedinstveni sistem takmičenja za obe srpske države.\nTakmičenje se odvija u zajedničkoj organizaciji Ministarstva prosvete, nauke i tehnološkog razvoja, odnosno Ministarstva nauke i tehnologije, koje realizuje Organizacioni tim sa Fakulteta tehničkih nauka u Novom Sadu i Tehnološko-metalurškog fakulteta u Beogradu. Partneri u organizaciji su Privredna komora Srbije i Privredna komora Republike Srpske, Stalna konferencija gradova i opština, RTS, RTV, RTRS, kao i svi drugi mediji sa nacionalnom, regionalnom ili lokalnom frekvencijom.\nTakmičenje se odvija na sledeći način:\nPočetkom kalendarske godine se objavljuje početak Takmičenja, čime započinje promocija putem medija ili organizovanjem tribina širom Srbije i Republike Srpske, kako bi se što veći broj učesnika prijavio.\nPosebna saradnja je uspostavljena sa PKS u delu koji sledi nakon isteka roka za prijavu na Takmičenje, a to je period višemesečnih obuka, (april-novembar), za sve učesnike. Veoma važan segment Takmičenja su „tehničke recenzije“ na matičnim fakultetima za pojedine tehničko-tehnološke oblasti koje se odvijaju na Elektrotehničkom, Mašinskom i Tehnološko-metalurškom fakultetu u Beogradu, kao i na Poljoprivrednom i Fakultetu tehničkih nauka u Novom Sadu. Nakon višemesečnih obuka i višestepenih nivoa ocenjivanja, za po šest finalista, se održavaju finala i to sredinom decembra tekuće godine za finaliste iz Republike Srpske i u trećoj dekadi decembra za finaliste iz Srbije. Finala se emituju na nacionalnim javnim servisima u vidu snimka za Republiku Srpsku, odnosno u direktnom prenosu iz studija RTS-a u trajanju od 105 minuta.\nInovacije mogu biti od jednostavnih proizvoda koje već vekovima pravimo na ovim prostorima, a koji su kvalitetno i na savremen način ponuđeni tržištu, pa do visokih tehnologija, pri čemu su sve oblasti tehničko-tehnološkog, organizacionog ili uslužnog stvaralaštva ravnopravno zastupljene.\nOsnovni statistički podaci za dosadašnji, trinaestogodišnji, period odvijanja Takmičenja su:\n• učestvovalo 2545 timova i preko 8000 učesnika\n• osnovano preko 85 novih preduzeća\n• pripremljeno 1353 biznis planova i poslovnih modela\n• održano 425 jednodnevnih treninga i\n• angažovano više od 400 recenzenata širom sveta\nOdluku o pobedniku u finalu donosi šestočlani žiri sastavljen od najviših predstavnika resornih ministarstava nauke Srbije i Republike Srpske, Privredne komore Srbije, privrede i medija u Srbiji.\nU ovoj godini Takmičenje se odvija u tri kategorije:\n- Realizovane inovacije (do početka juna meseca inovacija mora biti napravljena bar do nivoa prototipa uz proverljivu funkcionalnost)\n- Studentski timovi (inovativna ideja sa perspektivnom realizacijom)\n- Srednjoškolski timovi (inovativna ideja novog proizvoda ili usluge)\nRok za prijavu najmanje tročlanog tima i same inovacije je 20. april, za sve kategorije.\nPrijavljivanje se vrši putem sajta www.inovacija.org, gde se mogu dobiti i sve druge potrebne informacije.\nSnimci poslednja četiri finala mogu se pronaći na linkovima:


granate – RUR Esports\nDve nedelje su prošle od zvaničnog izlaska Closes beta verzija Valoranta, a dva heroja o kojima se najviše pričalo su definitivno Sage i Raze, koje su ipak bile malo jače od ostalih. Riot je pratio progres svoje video igre i…\nNovi CS:GO update pomaže igračima da vežbaju kako da koriste granate\nValve je sinoć izbacio još jedan Counter Strike: Global Offensive update. Sam peč je bio mali i nije doneo mnogo novih stvari, ali će zato pomoći igračima da vežbaju korišženje i bacanje granati. Pravilno korišćenje smoke i flash granata je…\nValve je sinoć izbacio novi updejt za CS:GO, koji se postarao da reši sve probleme, koje su igrači imali sa granatama. Tačnije, od sada, HE granate, Smoke bombe i molotovljevi kotkteli, neće izgledati igračima drugačije u zavosnosti od video podešavanja…


Sledeći potez Srbije\nGardian, 11. mart, 2008.\nVlada Srbije je pala uprkos sve većim podelama oko budućih veza s Evropskom unijom. Parlamentarna rezolucija predložena od strane Srpske radikalne stranke (SRS), najveće stranke u srpskom parlamentu, i javno podržavana od premijera Koštunice, koja poziva EU da „jasno i nedvosmisleno“ potvrde teritorijalni integritet Srbije pre daljih pregovora o pristupanju, još više je podelila već nefunkcionalnu vladajuću koaliciju.\nIako su je ministri odbacili glasanjem 15 prema 7, Koštunica je insistirao da vlada ne može više da funkcioniše jer „nije postojala jedinstvena volja da se jasno i glasno kaže da Srbija svoj put ka EU može da nastavi samo sa Kosovom“ i zato što on „više nije verovao u iskrenost koalicionih partnera, Demokratske stranke (DS) i G17 Plus, u borbi za očuvanje Kosova“.\nKao odgovor na to, srpski predsednik Boris Tadić se složio da raspiše vanredne parlamentarne izbore, zakazane za 11. maj zajedno sa opštinskim izborima, kao „najbolji demokratski način za prevazilaženje političke krize“.\nTadić je stalno ponavljao da Srbija „može najbolje da odbrani naše Kosovo od nezavisnosti upravo članstvom u Evropskoj uniji“ i stoga je potvrdio da bi „odmah potpisao Sporazum o stabilizaciji i pridruživanju (SSP) sa EU ako bi mu se to ponudilo”.\nPo Koštunici, međutim, “sve stranke žele da se Srbija priključi EU, ali je pitanje kako – sa ili bez Kosova”. Poštujući SSP koji je Srbija započela u novembru, Koštunica se pita kako države članice EU koje su priznale nezavisnost Kosova mogu da prihvate sprorazum čiji tekst potvrđuje da je “Srbija cela država sa Kosovom u okviru svojih granica”.\nPredstojeća izborna trka će se uglavnom voditi oko ovog ključnog pitanja i iskazivanja budućeg pravca Srbije. Glavni advokati EU članstva, DS, G17 Plus i Liberalno demokratska partija (LDP), veruju da pitanje Kosova i dalje EU integracije nisu povezane, i zbog toga su se žestoko protivili rezoluciji SRS.\nU pokušaju da se iskaže ovaj dvostruki put dubljih EU veza dok se ne potvrdi teritorijalni integritet Srbije, Tadić je špekulisao kako bi, kao član EU, Srbija mogla da spreči druge države da postanu članovi, to jest „sprečili bismo Kosovo od priključivanja“. Takve opaske su stalne pri stavu Demokratske stranke da se teritorijalni integritet Srbije najbolje može zaštititi potpisivanjem SSP sa EU; stav koji je ponovo potvrđen tokom nedavne predsedničke kampanje.\nIzbori koji slede pružiće još jedan ozbiljan test evropskoj perspektivi na zapadnom Balkanu. Iako reizbor Tadića predstavlja jasan izbor evropske budućnosti, vanredni izbori će verovatno dati jasniju sliku trenutnog nacionalnog osećanja Srbije.\nDok Oli Ren, evropski komesar za proširenje, nastavlja da insistira na tome da „velika većina Srba uporno podržava EU članstvo“ i da „je realno očekivati da će srpska vlada slušati tu većinu“, skorašnje ankete pokazuju da iako 67% srpskog stanovništva podržava EU integraciju, 74% ne bi trampilo dalju integraciju za priznavanje nezavisnosti Kosova. Zbog toga je veliko pitanje da li „tiha manjina“ o kojoj Ren priča zaista postoji uoči sve većeg priznavanja nezavisnosti Kosova od strane država članica EU.\nSrpski ministar prosvete, Zoran Lončar, pozvao je Rena da razjasni da li EU priznaje „međunarodno priznate granice“ Srbije, koje uključuju i Kosovo.\nEU je jedva potvrdila jednostrano proglašenje Kosova i ostavila na državama članicama da odluče o priznavanju u skladu sa njihovim nacionalnim procedurama. Funkcionalna nesposobnost EU da priznaje države, pomešana sa nedostatkom jedinstvenog stava o statusu Kosova među državama, znači da Ren ne može da pruži traženo razjašnjenje.\nNa osnovu rezultata parlamentarnih izbora januara 2007. i političkog razvoja od tada, najverovatnije će SRS imati najviše koristi od ovih izbora. Tadić i Demokratska stranka se nalaze pred velikim izazovom da ubede srpske birače da njihov dvostruki pristup EU integraciji i protivljenje nezavisnosti Kosova nije opterećeno nerazdvojivim kontradikcijama, već ustanovljava jači put kojim Srbija treba da ide. Međutim, u preovlađujućoj političkoj atmosferi, takva strategija i govor će biti na ispitu. Ako EU opet izabere da implicitno podrži Tadića i srpske pro-evropske glasove, kao što je to uradila pred predsedničke izbore u februaru, onda bi to trebalo da uradi veoma pažljivo.


Momčilo Krajišnik svjedoči uživo na suđenju Karadžiću\nSrna 25.07.2013 11:21\nHAG - Pretresno vijeće Haškog tribunala odlučilo je da nekadašnji predsjednik Narodne skupštine Republike Srpske Momčilo Krajišnik u dokaznom postupku odbrane bivšeg predsjednika Srpske Radovana Karadžića svjedoči uživo.\nVijeće je time prihvatilo zahtjev tužilaštva da Krajišnik svjedoči uživo, a ne prema pravilu 92 ter, koje predviđa da se pisana izjava ili transkript sa svjedočenja u drugom predmetu pred Haškim tribunalom unosi u dokaze.\nPravilo predviđa da pretresno vijeće može da prihvati djelimično ili u cjelini svjedočenje u obliku pisane izjave ili transkripta pod uslovima da svjedok bude prisutan u sudnici, da je na raspolaganju za unakrsno i eventualno ispitivanje sudija, kao i da potvrdi da pisana izjava ili transkript tačno odražava ono što je rekao u izjavi.\nVijeće je svoju odluku obrazložilo položajem koji je svjedok imao u periodu relevantnom za optužnicu, prirodom očekivanog svjedočenja, uključujući njegov potencijali značaj za predmet, kao i količinom materijala koji se predaje u dokaze.\nTužilaštvo je ukazalo da je za Krajišnika ranije utvrđeno da je "svjedok niskog kredibiliteta" i da to "ide u prilog zahtjevu da bude pozvan da svjedoči uživo".\nNavedeno je da su drugi svjedoci rekli da su političkim vođstvom u Republici Srpskoj dominirali Karadžić i Krajišnik, a sudsko vijeće koje je sudilo Krajišniku utvrdilo je da su oni bili najbliži saradnici.\n"U svom odgovoru, Karadžić je naveo da daje prednost svjedočenjima `viva voće`, ali da se u ovom slučaju protivi, osim ako mu vijeće ne odobri više vremena za dokazni postupak", rekao je predsjedavajući sudija O-Gon Kvon.\nU donošenju odluke, vijeće je uzelo u obzir da se Krajišnik poziva radi pobijanja navoda u vezi sa udruženim zločinačkim poduhvatom, što se odnosi na suštinu krivične odgovornosti Karadžića.\nDatum Krajišnikov svjedočenja nije naveden u podnescima, niti je sudija Kvon to pominjao kada je jutros saopštio odluku vijeća.\nU skladu sa odlukom predsjednika Haškog tribunala Teodora Merona, koja je objavljenja početkom jula, Krajišnik će 1. septemrba biti oslobođen iz zatvora u Velikoj Britaniji, gdje služi kaznu od 20 godina zatvora zbog protjerivanja muslimana i Hrvata tokom rata u BiH.\nKrajišnik je tražio da bude prevremeno oslobođen nakon što odsluži dvije trećine kazne, koja ističe 3. avgusta.\nPrije sukoba u BiH Krajišnik je bio predsjednik Skupštine BiH, a do 1991. do 1996. predsjednik Skupštine Republike Srpske, kao i član Glavnog odbora Srpske demokratske stranke.\nSudija Kvon je saopštio da "zbog internih problema" suđenje Karadžiću poslije tronedjeljne ljetnje pauze neće biti nastavljeno 27. već 28. avgusta.\nLJetnja sudska pauza počinje u Tribunalu iduće sedmice, ali će se tada nastaviti glavni pretres u predmetu Karadžić.\n"O posjeti Đukanovića BiH odlučiće parlament Srpske"


Istraživanje: Žene u najvećem broju slučajeva ne bi prijavile nasilje, niti napustile partnera | Novinska agencija Beta\nDRUšTVO | 20.12.2018 20:10 > 20.12 20:11\nIstraživanje: Žene u najvećem broju slučajeva ne bi prijavile nasilje, niti napustile partnera\nŽene u najvećem broju slučajeva ne bi prijavile nasilje koje trpe niti napustile partnera koji je nasilan, navedeno je u istraživanje i Analizi o korelaciji rodnih stereotipa i rodno zasnovanog nasilja, koje je danas u Beogradu predstavila nevladina organizacija "Atina".\nPrema nalazu istraživanja, koje je sprovedeno u Beogradu, Vranju, Novom Pazaru, Kikindi i Jagodini, navodi se da 76 odsto ispitanih devojaka smatra da je žena potpuno ostvarena samo ako postane majka, odnosno da žena jedino vredi ako je ispunila tu funkciju.\n"Osim što je prisutan jak normativ prema kojem je glavna uloga žene da bude majka, 95 odsto njih zalaže se za 'žrtvujući model roditeljstva' odnosno smatra da majka treba da se žrtvuje za svoju decu", navedeno je u istraživanju predstavljenom danas na Medjunarodni dan solidarnosti u Udruženju novinara Srbije.\nDodaje se da jednak procenat devojaka smatra da žena ne treba da trpi sve da bi sačuvala brak, što je u suprotnosti sa prethodnom tvrdnjom.\nNalazi istraživanja pokazuju da je porodica i dalje primarno okruženje u kojem se uči o "rodnim ulogama" i u kojem se one praktikuju, ali i da postoji potencijal da se "razumevanje" tih uloga promeni, te da se patrijarhalni porodični obrasci prevazidju.\nKada je reč o ključnim problemima sa kojima se devojke suočavaju u lokalnim zajednicama, najveći broj ispitanica ukazalo je na poteškoće koje proističu iz društvenih normi i koje ishodište nalaze u stereotipnom vidjenju rodnih uloga.\nViše od tri četvrtine ispitanica tvrdi da su imale iskustvo takozvanog rodnog ukalupljavanja, odnosno da su neki njihovi stavovi, aktivnosti ili ponašanje bili osporeni samo zato što su devojke, piše u saopštenju.\nVećina ispitanica ne zna da li bi u svetu bilo manje problema da ima više žena u politici, navodi se u istraživanju i dodaje da devojke smatraju da ravnopravnost žena i muškaraca treba da bude jedan od najviših ciljeva u društvu u Srbiji.\nZa rodnu ravnopravnost i unapredjenje položaja žena od ključnog značaja obrazovanje, te kreiranje i izvodjenje rodno osetljivog školskog programa, navedeno je u istraživanju.\nPodaci su prikupljeni kroz upitnike koje su popunjavale devojke završnih razreda srednjih stručnih škola i gimnazija (uzrasta 18 i 19 godina), a istraživanje je sprovedeno u okviru projekta "Sa devojkama i za devojke – Podrška lokalnim kancelarijama za mlade u podizanju svesti u oblasti rodne ravnopravnosti".


Poslanik Mitrović: Ne mogu da komentarišem Vacićevu izjavu jer je nisam lično čuo, pozivam sve na uzdržanost - Bujanovačke\nPočetna NASLOVNA Poslanik Mitrović: Ne mogu da komentarišem Vacićevu izjavu jer je nisam lično čuo, pozivam sve na uzdržanost\nBujanovac, 25. oktobar 2019. – Narodni poslanik i šef lokalnog odbora SNS Nenad Mitrović rekao je za Bujanovačke da „ne može da komentariše izjave Miše Vacića jer ih nije čuo lično“, ali je imao šta da kaže svima koji su reagovali na Vacićev „nastup“ u sredu na osnivanju odbora Srpske desnice u Bujanovcu.\n„Pozivam sve političke partije da se uzdrže od komentara kojima bi da zarade jeftine političke poene, nego da se okrenemo radu i brizi o građanima. Politička situacija u opštini je godinama unazad izuzetno složena“, poručuje Mitrović.\nNa pitanje da li misli i na Srpsku desnicu, Mitrović je odgovorio da „kada kaže sve, onda važi za sve, i one koji su reagovali i one koji nisu“.\nOn smatra da za sve partije ima mesta na političkoj sceni, a da će građani odlučiti kojoj će ukazati poverenje.\nNarodni poslanik je, na pitanje Bujanovačkih o vezama Srpske desnice i SNS-a, istakao da je „Srpska desnica samostalna politička partija i nema potrebe da bude u bilo čijoj službi“.\nMitrović se posebno osvrnuo na reakcije koje su usledile posle izjava Miše Vacića, rekavši da želi da podseti građane da je pokojni Jonuz Musliju govorio da je Bujanovac istočno Kosovo, čime je unosio strah među stanovništvo opštine, ali tada, kako kaže, Partija za demokratsko delovanje (PDD) nije reagovala.\n„Ja razumem ovog mladog čoveka iz PDD-a, koji se oglasio na vašem portalu (Škeljzen Ademi; p.b) i kaže da s nestrpljenjem očekuje izjavu narodnog poslanika, jer narodni poslanik iz njegove stranke Fatmir Hasani ne dolazi u Skupštinu Srbije, pa me verovatno PDD doživljava kao jedinog narodnog predstavnika iz Bujanovca. Kao što je činjenica da im opštinu vodi Stojanča Arsić, a ne Šaip Kamberi“, kaže Mitrović.\nGovoreći o Srbima u lokalnoj vlasti, Mitrović kaže da je njihovim glasovima Jonuz Musliju svojevremeno izabran za predsednika SO Bujanovac, a da ni oni nikada nisu reagovali na njegove izjave.\n„Jedan od koalicionih partnera Muslijua i PDD-a slikao se sa automatskom puškom na svom radnom mestu, pa ni tada nije bilo nikakvih reakcija“, rekao je Mitrović, odbijajući da kaže o kome se radi, „jer ne želi nikoga da spomene kako se ne bi dalje dizale tenzije“.\nTAGnenad mitrović pdd sns srpska desnica\nPrevious PostKamberi u Nemačkoj traži ekonomsku, ali i političku podršku Next PostBujanovački srednjoškolci na Danu otvorenih vrata Višeg suda u Vranju


Imovina IMT-a na prodaju: Cena 70 miliona evra\nZa 8,3 milijarde dinara (70,7 miliona evra) ponuđen je poslovni kompleks u Zemunskoj ulici na Novom Beogradu, prenosi Ekapija.Deo kompleksa koji je na prodaju čini 25 uknjiženih objekata, sa upotrebnom dozvolom, kao i 30 uknjiženih objekata bez odobrenja za gradnju. Takođe, na prodaju su i 22 vanknjižna objekta.Javno nadmetanje biće održano 22. novembra 2021. godine.\nekonomija, srbija, imt, srbija – ekonomija\nStečajni upravnik Industrije mašina i traktora (IMT) oglasio je prodaju imovine dužnika metodom javnog nadmetanja.\nZa 8,3 milijarde dinara (70,7 miliona evra) ponuđen je poslovni kompleks u Zemunskoj ulici na Novom Beogradu, prenosi Ekapija.\nDeo kompleksa koji je na prodaju čini 25 uknjiženih objekata, sa upotrebnom dozvolom, kao i 30 uknjiženih objekata bez odobrenja za gradnju. Takođe, na prodaju su i 22 vanknjižna objekta.\nJavno nadmetanje biće održano 22. novembra 2021. godine.


KREĆEMO: FONDACIJA JELENA ŠANTIĆ PODRŽALA ROK KAMP ZA DEVOJČICE 2018\nNa ovogodišnjem finalu programa “Hrabri iskoraci u novim kulturnim prasama” Fondacije Jelena Šantić, u Kući ljudskih prava, predstavilo se 12 organizacija iz različitih gradova Srbije.\nSa velikom zahvalnošću, uzbuđenjem i ponosom vam prenosimo da se drugo izdanje Rok kampa za devojčice našlo među 5 odabranih projekata, i time dobilo prvu finansijsku podršku ove godine! Hvala timu i ovogodišnjem žiriju Fondacije Jelena Šantić što vide važnost podrške devojčicama da razvijaju interesovanja u društvu koje želi da ih drži unutar svojih očekivanja.\nČestitamo kolegama i koleginicama u čijem smo se sjajnom društvu našli - Nezavisni filmski centar „Filmart“, Požega (“Mladost u 60-oj”), Art Aparat, Beograd (Raspevano Svratište – “Učimo kroz dramu”), Udruženje „Satibara”, Beograd („ŠIRA SLIKA”), i Fakiri sa juga, Kruševac (“Blacklight teatar”).\nPetočlani žiri u sastavu: Mia David (Univerzitet u Novom Sadu), Dimitrije Tadić (Desk Kreativna Evropa), Jelena Pajović (Naša Zadužbina), Tijana Kljajević (Balkanski fond za demokratiju) odlučili su da organizacije dobiju podrsku u ukupnom iznosu od 1,208,026.25 RSD.\nFondacija Jelena Šantić zahvaljuje se Balkanskom fondu za demokratiju i Timu za socijalno uključivanje i smanjenje siromaštva Vlade Republike Srbije na poverenju.


U okviru programa "Škole za 21. vijek" obuka za 53 osnovne škole iz ZDK-a - Zenicablog\nU okviru programa “Škole za 21. vijek” obuka za 53 osnovne škole iz ZDK-a – Program British Councila – Škole za 21. vijek , čiji je cilj unapređenje osnovnog obrazovanja na zapadnom Balkanu kroz ovladavanje vještinama potrebnih za budućnost, od 21. maja počinje obuke za direktore i 313 nastavnika iz 53 osnovne škole u Zeničko-dobojskom kantonu.\nObuke su organizovane u partnerstvu s Ministarstvom za obrazovanje, nauku, kulturu i sport Zeničko-dobojskog kantona, a u skladu s potpisanim Memorandumom o razumijevanju.\nProgram Škole za 21. vijek, koji finansira Vlada Velike Britanije, pruža priliku da milion učenika na zapadnom Balkanu razvije vještine kritičkog razmišljanja, rješavanja problema i kodiranja. Tokom tri godine, program će obuhvatiti više od 4.000 škola u regionu, od čega je 565 u Bosni i Hercegovini.\nJedan od ključnih dijelova programa su obuke za direktore i nastavnike osnovnih škola iz oblasti kritičkog razmišljanja, rješavanja problema i kodiranja, koje pružaju uvid u metode i vještine relevantne za rad s učenicima osnovnih škola u doba digitalne transformacije.\nNastavnici će imati priliku da se upoznaju o konceptu novih vještina u nastavnoj praksi i njihovoj važnosti za prosperitetnu budućnost današnjih učenika. Osim vještina kritičkog razmišljanja i rješavanja problema, nastavnici će se upoznati i o metodama razvoja ovih vještina uz praktičnu primjenu kodiranja, koristeći se micro:bit uređajima – džepnim računarima.\nSvim školama u Kantonu bit će dodijeljeno ukupno 1.430 tih uređaja koje učenici mogu da koriste za kodiranje i rješavanje svakodnevnih problema u okviru različitih predmeta, najavljeno je iz British Councila.\nTagoviobrazovanje obuka osnovne skole program skola za 21. vijek zdk


Pad sloboda u svetu 10 godina zaredom\nAerodrom u Kandaharu (arhiva)\nGlobalni ekonomski pad i strah od društvenih nemira uzrokovali su porast političke represije autoritarnih režima u 2015. - objavljeno je u godišnjem izveštaju nevladine organizacije „Fridom haus“ o slobodama u zemljama širom sveta.\nZbog građanskog rata u Siriji i nestabilnosti širom Bliskog istoka, zemlje tog regiona proglašene su za neke od najmanje slobodnih na svetu.\nU izveštaju “Fridom hausa” za 2015. godinu navodi se da je u 72 zemlje došlo do konflikata, političkih i ekonomskih problema, što znači da je zabeležen pad sloboda u svetu desetu godinu zaredom.\n“Primetili smo to u raznim slobodama - slobode okupljanja, udruživanja, vladavine prava, nezavisnosti sudova, zaista u svim oblastima je došlo do pogoršanja”, kaže Vanesa Taker iz "Fridom hausa".\nIstraživači nevladine organizacije sa sedištem u Vašingtonu označili su 50 zemalja kao teroritorije koje nisu slobodne. Najgora kršenja sloboda, prema izveštaju, počinile su zemlje poput Sirije. Na listi su se još našli i kineska autonomna oblast Tibet, Somalija, Severna Koreja, Uzbekistan i Eritreja.\nU izveštaju se ističe da su slobode stanovnika tih oblasti ozbiljno nazadovale s obzirom da su se diktatori obrušili na aktiviste za ljudska prava i druge kritičare njihovih autoritarnih režima.\nIpak, Bliski istok i severna Afrika dobili su najlošije ocene.\n“Zaključili smo, pogotovo na Bliskom istoku, da mnogi višegodišnji lideri koji su na vlasti, i u nekim slučajevima se smatraju zapadnim saveznicima, zapravo nisu stabilni partneri. A ako nastavljate da se dugoročno kladite na njih, verujem da je to vrlo loše uložen novac”, ističe Taker.\n“Fridom haus” kaže da je i u demokratskim zemljama opao nivo građanskih sloboda zbog terorističkih napada i istorijskog priliva migranata.\n“Veoma je važno da zemlje koje se suočavaju sa najvećim izazovima, što su skoro sve zemlje kada govorimo o talasu migracije - nastave da balansiraju između državne obaveze da se zaštite civili, i zaštite nacionalnih interesa uz očuvanje osnovnih sloboda”, objašnjava Taker.\nZemlje koje “Fridom haus” negativno ocenjuje često odbacuju ocene te organizaciju, pa je tako Rusija nazvala grupu pristrasnom, optuživši je da služi američkim interesima.\nU izveštaju za proteklu godinu takođe je zabeležen napredak u nastojanjima da se uspostave veće slobode, a kao pozitivan primer navedena je Južna Amerika.\n“Jedna važna oblast bila je Južna Amerika. U poslednjih pet do deset godina smo videli ugrožavanje mnogih osnovnih prava, ali taj trend se sada donekle popravlja”, kaže Taker.\nIzveštaj “Fridom hausa” zaključuje da je najbitniji pad sloboda u svetu u poslednjih deset godina zabeležen u oblastima slobode izražavanja i vladavine prava.


21. 07. 2014. Veljoviću uručeno „Veliko zlatno odlikovanje“ Republike Austrije\nDirektoru policije Miloradu Veljoviću uručeno je odlikovanje Republike Austrije, danas u Beču, za zasluge unapređenja policijske saradnje.\nVeljoviću je, u ime predsednika Austrije Hajnca Fišera, "Veliko zlatno odlikovanje za zasluge za Republiku Austriju", predao generalni direktor policije Austrije Konrad Kogler, koji je, tom prilikom, istakao značajan doprinos koji je direktor srpske policije pružio u policijskoj saradnji dveju zemalja.\n„Ovo odlikovanje meni lično znači puno, ali ga smatram ne svojim, već uspehom policije i Ministarstva unutrašnjih poslova, Vlade Srbije i moje države“, rekao je Veljović.\nSa Austrijom, prema njegovim rečima, ta saradnja je na izuzetno visokom nivou, i vezana je za suzbijanje krijumčarenja narkotika, ljudi, ali i finansijskog kriminala, pre svega u vezi sa aferom oko Hipo Alpe Adria banke, u čiju istragu je bila uključena i srpska policija. Ovo priznanje pokazuje da policija Srbije ima izuzetno dobru međuanrodnu saradnju, kako regionalnu, tako i širu.\nOn je takođe naglasio da je ovo još jedna poruka javnosti i svim građanima da nijedna država sama za sebe ne može voditi borbu protiv organizovanog kriminala, već da je to moguće samo kroz zajedničku saradnju.\nDirektor Veljović je istakao da ovo priznanje pokazuje da je Srbija na ubrzanom putu ka EU i da policija, kroz Poglavlje 24, daje maksimalni doprinos kako bi naša država dobila svoje mesto koje joj pripada u EU.


KAF Kragujevac Wild Cats\nDivlje mačke osvojile turnir u Kragujevcu!\nNa drugom zvaničnom turniru u ženskom američkom fudbalu, kragujevačke Divlje mačke su osvojile prvo mesto pred domaćom publikom. Ovo je drugi osvojen turnir za mlade kragujevačke dame koje su potvrdile da su najbolja ekipa u Srbiji. Na turniru su učešće uzele i ekipe iz Kraljeva, Kikinde i Beograda, koje su publici u Kragujevcu pružile odlične partije i doprinele da turnir bude još zanimljiviji. Drugo mesto su osvojile dame iz Kikinde […]\nDecember 3rd, 2012TakmicenjaNema komentara\nDivlje mačke vas pozivaju na turnir u Kragujevcu\nKlub američkog fudbala Wild Cats Kragujevac organizuje turnir koji će se odigrati u nedelju, 2. decembra. Na turniru će učešće uzeti ekipe iz Kraljeva, Beograda, Kikinde i Kragujevca. Turnir će početi u 14 časova u Hali Park, a ulaz je besplatan. Na prvom zvaničnom turniru koji je odigran u Novom Sadu, Divlje mačke su osvojile prvo mesto i tako se upisale u istoriju ženskog američkog fudbala na ovim prostorima. Povodom […]\nNovember 30th, 2012Novosti, TakmicenjaNema komentara\nPostani deo tima, informacije o treninzima\nŽeliš da se oprobaš u američkom fudbalu i da postaneš deo tima? Sve što je potrebno je da poneseš opremu za trening, volju i dobro raspoloženje. Sve informacije o treninzima i lokaciji možeš pronaći na našem sajtu. Treninzi se odvijaju kod Hale Jezero, a ukoliko dođe do promene, blagovremeno ćemo obavestiti. Sve informacije možete dobiti pozivom na 0691061200.\nOctober 17th, 2012TreninziNema komentara\nDivlje mačke ubedljive u Boru\nU meču četvrtog vikenda juniorske lige američkog fudbala u Srbiji, koja se igra za trofej ”Veljko Makojević”, mladi tim borskog kluba ”Zlatni medvedi” ugostio je, na Savači, najtrofejniju ekipu u Srbiji, ekipu kragujevačkih ”Divljih veprova”. Ženski tim borskog kluba, koji je nedavno debitovao na fleg turniru u Novom Sadu, sastao se, u prijateljskom duelu, sa kragujevačkim ”Divljim mačkama”. Znatno uspešnije gostujuće ekipe dokazale su kvalitet i opravdale ulogu favorita, ali […]\nOctober 17th, 2012NovostiNema komentara


Zajednička dobra – Ko gradi grad\nJuly 11, 2012 kogradigrad\nU poslednje vreme sve je više grupa građana koje u svojim lokalnim sredinama staju u odbranu zajedničkih dobara koja su se našla pod udarom investitora i lokalnih vlasti. Šume na Zlatiboru i Zvezdari, izvor vode na Miljakovcu, javne zelene površine u naselju Aerodrom u Kragujevcu, Šumicama i Neimarskom parku, samo su neki od primera. Radni sto ZAJEDNIČKA DOBRA smo organizovali 11. jula u Kulturnom centru REX sa idejom da okupimo neke od ovih inicijativa i da, kroz razgovor, vidimo šta su specifičnosti pojedinačnih slučajeva i, što je važnije, šta im je zajedničko. Takođe, ovo je bila prilika da ove inicijative razmene iskustva, ali pre svega, da svi zajedno razmislimo o tome na koji način bi trebalo da reaguje svaka sledeća grupa koja se uhvati u koštac sa sličnim problemom. Naime, ono što sve ove grupe dele je osećaj neverice i dezorijentisanosti u trenutku kada su shvatili da im neko seče drveće ispod prozora, da im bager rastura košarkaški teren ili da se vrše prva premeravanja za građevinske radove u zajedničkom parku. Svaka od ovih inicijativa je morala da krči sopstveni put, ne shvatajući u početku ni šta se tačno dešava ni kome da se obrate za pomoć.\nIzveštaj: Građanske pouke o zaštiti zajedničkih dobaraZimsko pregrupisavanje u Kragujevcu i na Zvezdari Audio snimak radnog stola\nIzveštaj: Građanske pouke o zaštiti zajedničkih dobara\nRadni sto je počeo predstavljanjem Zaštitimo Zvezdarsku šumu, inicijative sa najdužim stažom među prisutnima. Vladimir Martinović iz ove inicijative podsetio nas je na dugu hronologiju njihove borbe koja je počela maja 2009. godine kada su saznali da je u toku javna rasprava o novom planu regulacije Zvezdarske šume koji je predviđao seču nekoliko hektara kvalitetne šume i izgradnju saobraćajnice i stambenih objekata unutar same šume. Za postojanje javne rasprave, kao i samog plana, saznalo se sticajem okolnosti, što pokazuje koliko je netransparentan i nedostupan proces unutar kojeg se odlučuje o stvarima koje se tiču života mnogih ljudi. Građani koji žive u samoj šumi i oko nje, a poučeni iskustvom komšija iz Petog parka, na brzinu su odlučili da se organizuju i dignu buku oko celog slučaja. Klasični mediji su bili dosta nepristupačni i nezainteresovani za ceo slučaj, pogotovo u početku, tako da su se najviše oslanjali na društvene mreže i druge mogućnosti na Internetu. Pored toga, organizovali su potpisivanje peticije, priredili performanse i razne druge ulične akcije, a poslali su i mnoštvo pisama raznim institucijama na svim nivoima vlasti. Nakon ovakvog javnog pritiska, Sekretarijat za zaštitu životne sredine je stao iza zahteva inicijative da se odustane od plana, i na taj način je stvoren prostor za ljude iz institucija i stručnu javnost da hrabrije nastupe u svom protivljenju seči i izgradnji unutar Zvezdarske šume. Nakon dve i po godine, sredinom decembra 2011, odustalo se od planirane gradnje ali šuma i dalje nije zaštićena što iziskuje stalnu budnost inicijative. U tom kontekstu, Vladimir je istakao važnost psihičke i fizičke izdržljivosti ljudi unutar ove i ovakvih inicijativa, jer zamor „ljudskog materijala” može značiti i poraz napora građana.\nDejan Restak, koji je govorio o iskustvima inicijative Zaštitimo Šumice, istakao je srećnu okolnost da je njihova inicijativa bila tako efikasna, i u 3 nedelje došla od ilegalne seče do sađenja novih stabala, jer i sam ne zna koliko dugo bi izdržali da se okupljaju po kiši, da tako intezivno obilaze sve nadležne institucije i da drže pažnju medija. Njihove prednosti su bile u tome što je jedan od komšija sačinio snimak ilegalne seče, što su raspolagali potrebnim znanjima i dobrim konktaktima i što je po sredi bio očit primer bahatosti i korupcije. Naime, ista osoba je izdala dozvolu za postavljanje sportskog balona ispred sportskog centra Šumice i rukovodila firmom koja je dozvolu dobila. On je pokušao da iskoristi vakum vlasti i na dan izbora je angažovao ljude da pored sportskog centra, na javnom prostoru, poseku drveće koje je onemogućavalo monitranje objekta. Građani su brzo reagovali i uz pomoć medija ukazali na ovaj slučaj i zaustavili ceo proces. Dejan je istakao da, pored prirode i kompleksnosti problema, na uspeh inicijative presudno utiče kapacitet njenih članova da se bave celim slučajem. Pored neophodnog vremena i odlučnosti, traži se i poznavanje različitih oblasti kao i pristup medijima i ljudima na relevantnim položajima. Obilaženje institucija, razgovori sa svim akterima, sastavljanje prijava i tekstova, i mnoštvo drugih aktivnosti sa ciljem da se kreira spektar pritisaka koji mogu da pomognu rešavanju problema iziskuje stalno zaposlenje. Iako su ih kontaktirale razne organizacije tokom njihove borbe da očuvaju Šumice, svi su nudili samo savetodavnu pomoć, a najveći problem je bio sa logistikom. Izostaje sistemska pomoć, a Dejan vidi rešenje u instituciji ili organizaciji koja pomaže građanima kada se nađu u ovakvom ili sličnim problemima, koja daje pravnu, medijsku i logističku pomoć.\nVladimir Marković, koji je zajedno sa Nebojšom Popovićem predstavio rad organizacije Zeleno naselje Petlovo brdo, rešenje vidi u udruživanju na nacionalnom, sistemskom nivou. Jedan od modela je Nacionalni klaster šumarstva i bliskog sektora koji se bavi stanjem šuma u Srbiji, a uz pomoć struke i javnosti bi mogao da utiče na pojedinačne probleme. Kroz stvaranje zbornih mesta za inicijative koje se bave sličnim problemima u različitim mestima, izbeglo bi se trošenje energije na svađe i kucanje na razna vrata, već bi moglo da se deluje odozgo. Važno je sistematizovati stvari, izboriti se da šume budu prepoznate kao javni interes. Na samom Petlovom brdu, i pored važeće namene zemljišta po GUPu za zeleni pojas i postojeće zaštite same šume koja štiti naselje od buke, zagađenja i klizišta, investitori dobijaju dozvole od opštine da kvazi-legalno seku šumu. Uništava se 5 hektara zelenog pojasa koji stoji između naselja i spajanja kružnog puta i Ibarske magistrale. Građani svojim telima pokušavaju da spreče radove i obliaze sve nadležne institucije ali nailaze na malo razumevanja. Vladimir je istakao da im je formalno registrovanje udruženja pomoglo u prepoznavanju njihovih napora od strane nadležnih institucija, i da su tek tada dobili poziv od predsednika opštine na sastanak. Ipak, odgovori su i dalje nemušti i netačni, tako da po njegovom mišljenju, institucije samo crpe aktivističku energiju. Najbolje čemu ovakva inicijativa može da se nada je da sakupi dovoljno dokaza sa kojima će da izađe pred medije i nekog uticajnog, kao što je gradonačelnik, pa da on pošalje poruku da je degradacija šume nedopustiva. Međutim, i to rešava problem samo jednog lokaliteta ali ne i sistematičnost ovakvih napada na zelenilo. Problem Zelenog naselja Petlovo brdo je što su oni na periferiji i teško dobijaju potrebnu pažnju medija i javnosti.\nGrupa građana koja se protivi izgradnji novih objekata u kragujevačkom naselju Aerodrom, o kojoj je govorio Marko iz inicijative Bitka za Aerodrom, takođe ima problem sa medijskom reprezentacijom. Ljudi nisu upoznati sa onim što se dešava, a velika većina vesti predstavlja inicijativu u negativnom svetlu jer su mediji u Kragujevcu uglavnom na gradskom budžetu. Kako puno ljudi zavisi od gradskih vlasti i njihovih poslova, problem je i širi pa tako ni bendovi koji su vezani za Dom omladine ne smeju da sviraju na protestima da ne bi izgubili prostor za probe, a urbanisti koji privatno podržavaju inicijativu ne smeju da se izjasne javno jer ne bi mogli da rade posle. Same vlasti se trude da zaustave proteste, kako pregovorima tako i pokušajima podela kroz sitna potkupljivanja u vidu zadovoljavanja partikularnih potreba različitih kućnih saveta, ali i pretnjama krivičnim prijavama. Međutim, uvidom u ceo slučaj postaje jasno da je izdavanjem lokacijske dozvole za gradnju stambene zgrade na poljani unutar ovog naselja prekršen zakon. Dozvola je izdata u suprotnosti sa GUPom (po parcelizaciji koja više nije važeća) i njegovim parametrima (udaljenost između zgrada), kao i protivno pravilima vatrogasne zaštite koja ima rigorozne standarde. Po već utvrđenom obrascu, za izgradnju novog objekta se saznalo tek kada su se pojavili radnici koji su vršili prva merenja. Građani su brzo reagovali i od tada ne dozvoljavaju bilo kakve aktivnosti vezane za građevinske radove na poljani, već jednom nedeljno, a po potrebi i češće, organizuju okupljanja na kojima je prisutno između 500 i 600 ljudi koji se protive izgradnji koja bi radikalno narušila kvalitet života u samom naselju. Glavna bojazan je koliko dugo može da potraje ovaj entuzijazam. A u njegovom očuvanju pomaže znanje da postoje i druge inicijative koje su se našle u sličnoj situaciji i uspele da istraju u svojim zahtevima. Tako se na poljani u Aerodromu puštao film o borbi građana oko Petog parka i to je diglo veru u uspeh svima.\nU nastavku razgovora raspravljalo se o različitim strateškim i taktičkim rešenjima koja su ove inicijative primenjivale, kao i o rešenjima koja bi pomogla svakoj sledećoj sličnoj inicijativi. Tri glavna pravca rada o kojima je bilo reči su: mobilizacija ljudi, mobilizacija resursa unutar lokalne zajednice i šire i pritisak na institucije. Veliki broj ljudi koji protestuje ili se protivi nekoj odluci, vlast ne može lako da ignoriše. U tom kontekstu su zahvalne i peticije, pogotovo u manjim sredinama gde se procentualno relevantan broj potpisa jednostavnije prikupi. U mobilizaciji, pogotovo šire zajednice, važni su mediji ali oni klasični najčešće nisu lako dostupni, tako da Internet u aktivnostima ovakvih inicijativa postaje nezamenjiv. Do medija, ali i drugih važnih aktera, najlakše se dolazi preko ličnih poznanstava. To je jedan od razloga zbog kojih je značaj mobilizacije resursa lokalne zajednice veliki. Poznavanje prava, urbanističkih i drugih propisa, pristup informacijama i donosiocima odluka – samo su neke od stvari koje svaka inicijativa mora da savlada u svom radu. Postojanje ljudi sa stručnim znanjem i dobrim kontaktima to značajno olakšava. Više puta je istaknuto i to da je vreme sa kojim zainteresovani građani raspolažu – resurs od nemerljive važnosti.\nPrisutne inicijative su najviše razlike pokazale u odnosu prema pritisku na institucije i saradnji sa političkim partijama. Institucije imaju mandat da štite javni interes, a svaka od ovih inicijativa pokazuje da one to ne rade. Važno je svaki od slučajeva potkrepiti dokazima, a institucije nerado zvanično sarađuju na takvoj potrebi, pa postoje različite strategije kako do dokaza doći. Prva podrazumeva pronalazak saradnika unutar establšmenta, nekoga ko radi unutar institucije ali je nezadovoljan njenim radom, ima simpatije prema inicijativi i njenim ciljevima i hoće da pomogne iznutra. To može biti i neko ko više ne radi u institucijama ali poznaje slabosti sistema, ko zna kako ih iskoristiti ili „koga treba pritisnuti”. Druga strategija je saradnja sa opozicionim strankama koje rado pomažu svaki napad na vladajuće partije i dostavljaju informacije i logistiku. Problem sa tim je što je to najčešće „pakt sa đavolom” koji lako može da se obije o glavu kasnije, optužbama da je cela inicijativa proizvod opozicije ili svojatanjem uspeha od strane samih opozicionih stranaka. Paradoks je u tome što bi bavljenje takvim slučajevima i trebalo da bude posao opozicije.\nOba modela i dalje rešavaju samo pojedinačan slučaj i ne garantuju dugotrajan uspeh čak i na lokacijama gde je pobeda izvojevana, jer sa protokom vremena, promenom vlasti, intervencijom nekog sa višeg nivoa ili dolaskom novog investitora sa malo drugačijim planom i vezama, sve se vraća na početak. U tom smislu, više učesnika je potcrtalo da je ključno raditi na bazi koja bi se suprotstavila svakom sličnom pokušaju, odnosno na širokom društvenom prepoznavanju značaja javnih i zelenih površina kao opšteg dobra. Činjenica da postoje zakoni koji se redovno krše pokazuje da sistem ne funkcioniše i da pritisak mora stalno da dolazi odozdo. Ovakve inicijative, koje predstavljaju pojedinačne ekscese, a ne sistemski odgovor na sveopštu uzurpaciju, ne mogu da imaju iste strategije ali mogu da dele zajedničku politiku i mrežu podrške.\nZimsko pregrupisavanje u Kragujevcu i na Zvezdari / januar 2013.\nŠest mešeci nakon radnog stola, situacija u kragujevačkom naselju Aerodrom je mirna. Nakon mnogobrojnih protesta i dugotrajnog izučavanja dokumentacije i zakona, podneta je prijava republičkom urbanističkom inspektoru zbog nepravilnog izdavanja lokacijske dozvole, što je zaustavilo sve pokušaje započinjanja gradnje. U međuvremenu su se otvorile i druge urbanističke afere koje su završile hapšenjima u Direkciji za urbanizam Kragujevca. Rešenje republičkog urbanističkog inspektora da je lokacijska dozvola za izgradnju stambeno poslovnog objekta na Aerodromu suprotna Zakonu o planiranju i izgradnji, doneto je sredinom novembra. Međutim, gradske vlasti ne odustaju od planova da omoguće gradnju na Aerodromu pa su krajem godine doneli odluku o izradi novog detaljnog plana regulacije naselja. Borba građana sa vlastima i investitorima se nastavlja na proleće.\nZa to vreme, u Beogradu je pred usvajanjem novi plan generalne regulacije koji pokriva i oblast Zvezdarske šume. Nacrt plana predviđa spajanje dve postojeće ulice, ali je nejasno da li je reč o novoj ulici ili ranije predviđenoj pešačkoj zoni. Na primedbu u vezi Nacrta plana inicijative Zaštitimo Zvezdarsku šumu, Komisija za planove Skupštine grada Beograda je samo šturo odgovorila da je ona neosnovana, još jednom demonstrirajući nespremnost javnih institucija da građanima pružaju precizne informacije o stvarima koje utiču na njihov život.\nPM10 µg/m³ PM2.5 µg/m³ 8.9 5.2


Britanski ministar finansija Rishi Sunak objavio je novi program pomoći u cilju ublažavanja ekonomskih posljedica izazvanih pandemijom koronavirusa (COVID-19).\nProgram pomoći je namijenjen prvenstveno poslodavcima koji nisu otpuštali uposlenike nego su ih zadržali uz skraćeno radno vrijeme.\nSunak je u obraćanju u Donjem domu Parlamenta kazao da će Vlada pružiti pomoć u isplati plata uposlenika te da će kompanijama koje se suočavaju s padom potražnje biti ponuđena opcija kraćeg radnog vremena umjesto otpuštanja zaposlenih.\nIstakao je da će program ekonomske pomoći započeti u novembru, trajaće šest mjeseci i bit će otvoren za sva mala i srednja preduzeća.\nDodao je kako bi veće kompanije mogle imati koristi od ovog programa samo ako bi njihov promet opao tokom krize.\nMinistar je kazao da će prema ovom programu uposlenicima koji budu radili najmanje trećinu dosadašnjeg radnog vremena biti isplaćeno najmanje 77 posto njihovih dosadašnjih plata, od čega će 55 posto isplaćivati poslodavac, a 22 posto država.\n“Ne možemo spasiti svaku firmu i svako radno mjesto, nijedan ministar finansija to ne može učiniti”, rekao je Sunak, dodajući da će Ministarstvo u okviru programa podržati samo održiva preduzeća, te da će uslov biti održavanje najmanje jedne trećine radnog vremena.\nDrugi program ekonomske pomoći u zemlji, koji je započeo u maju, završit će se 31. oktobra.\nU okviru ovog programa, za koji je izdvojeno oko 50 milijardi funti iz budžeta, uposlenicima se isplaćuje 80 posto plate, koja ne prelazi 2.500 funti, odnosno 2.740 eura.\nTags\t#ekonomska pomoć\t#koronavirus\t#Rishi Sunak\nRusija testira vakcinu "Sputnjik pet" na rizičnim grupama


Sa protesta (Foto Beta)\n"Tražićemo da ga puste odmah. U kontaktu smo sa njim i porodicom, a spreman je i advokatski tim", potvrdio je za Danas Nebojša Zelenović, predsednik stranke Zajedno za Srbiju i bivši gradonačelnik Šapca, koji je juče prisustvovao protestu.\nMilovanović je, tokom jučerašnjih sukoba građana sa SNS batinašima, uspeo da se popne na bager, sa nekoliko udaraca onesposobi maskiranog člana huliganske ekipe ii vozača, lokalnog pristalicu naprednjaka i zaustavljanjem viozila spreči da neko iz mase demonstranata bude povređen ili pregažen. Dvadesetak maskiranih lokalnih huligana, koji su na građane nasrnuli drvenim motkama i čekićima, došli su službenim crnim škodama, odmah nakon što je policija, po naređenju da "počinje intervencija", napustila mesto protesta i oslobodili put najpre bageru.\nTokom popodneva, privedena su dvojica demonstranata koji su na blokadu dovezli traktore. Građani su se tim povodom okupili ispred policijske stanice sinoć u osam sati, ali su, prema rečima načelnika koji se tada obratio okupljenima, obojica puštena odmah nakon davanja izjava. Međutim, Milovanović je priveden kasnije te večeri, i određen mu je pritvor od 48 sati. Građani koji se večeras okupljaju ispred zgrade policije, osim njegovog hitnog puštanja na slobodu, zahtevaće i odgovornost za nasilnike koji su napali demonstrante, jer niko od njih, ni dvojica "bagerista", ni grupa koja je okupljene ljude tukla šipkama i čekićima, nije priveden iako se zna njihov identitet.\n"Ovde je bio najbrutalniji okršaj, u Beogradu su bile blokade, ovde je bilo žestoko. Vidimo koliko je ljudi uhapšeno, dramatične scene. Neverovatno je da on bude uhapšen, a da svi oni sa šipkama i čekićima ne budu privedeni. Morate pustiti ljude koji su izražavali nezadovoljstvo zakonima, osnovni problem je što neće imati sigurnost u svoju svojinu. Ovde je na snazi legalizacija otimačine, svi koji se zbog toga bune imaju i te kako pravo, ne možemo one koji se bune nazvati kriminalcima", rekla je ona.\nJovanović je na početku obraćanja okupljenima na Trgu republike zahvalio aktivistima "Eko straže" na, kako je, rekao veličanstvenom skupu protiv zagađenja vazduha koji su organizovali danas u Beogradu, a zatim se osvrnuo na jučerašnje nasilje prema demonstrantima tokom blokade u Šapcu.\n"Svaka kuća u Srbiji ima bar jedan čekić, a čemu služi čekić? Da se njime kuju ekseri, a ne da se razbijaju glave. Aleksandre Vučiću, bivši potpredsedniče SRS, i sadašnji državni činovniče broj jeden, ekseri i čekići ne služe da bi se njima razbijale glave, nego da bi se kovali, bre, ekseri! Da li ti stvarno misliš, nesrećo, da ćemo mi mirno gledati kako tvoje paravojne formacije ljudima razbijaju glave čekićima samo zato što brane svoju zemlju koji si rešio da im otmeš", poručio je Jovanović.\n"Ključna reč do aprila sledeće godine zove se ustanak", rekao je Jovanović na šta su okupljeni počeli da glasno skandiraju: "Ustanak, ustanak, ustanak!"\nJovanović je rekao i da će sutra u Loznici, gde se održava sednica Skupštine grada, sa zahtevom za „brisanjem onog đubreta od projekta Jadar iz Prostornog plana“. Pozvao je građane da se zatim iz Loznice upute ka Šapcu i zahtevaju oslobađamnje uhapšenog aktiviste Dragana Milovanovića Crnog, koji je, kako je rekao, branio svoj narod od bagera dok "čekićari piju slobodno kafu danas po Šapcu".\n"Aleksandre Vučiću, na tebi je da dobro drazmisliš kada budeš potpisivao Zakon o eksproprijaciji, da svaka kuća u Srbiji ima bar po jedan čekić", poručio je Jovanović.\nPolicije nije bilo nigde na vidiku. Dobrica Veselinović iz pokreta "Ne davimo Beograd", koji je juče bio na licu mesta, kaže da je grupa mladića sa motkama izašla iz službenih automobila.\n"Policija se povukla, nije reagovala. Ona je dopustila da nekih dvadesetak mladića sa štanglama i čekićima napadne mirne građane koji su stajali. Da razlupa traktore koji su blokirali most, i da uradi sve ono što je bilo potrebno, da bi se obezbedilo da aktivisti SNS-a iz Šapca dođu u Beograd", naveo je Veselinović.\n"Ja sam se skroz sklonila uz bankinu koja je bila između dve trake auto-puta, kada mi je policajac vidno iznerviran rekao da se sklonim i da li sam svesna šta radim. I samo me, onako prilično na silu, povukao za šal i prebacio preko bankine", kazala je Snežana Mišić Bogunović, koju je policajac Krstić gurnuo preko bankine.\nOna ističe da nije policijca ni vređala, niti se opirala, kao i da je došla na najavljeni i mirni protest, jer je je "bitna životna sredina".\n"Prilično je ponižavajuće, nekako mi nije ljudski. Ja svoju decu učim da ne treba da se boje policajaca. Oni treba njima da budu prva linija kojoj treba da se obrate ako imaju neki problem na ulici, a onda oni na televiziji vide svoju majku kako je policajac prebacuje preko bankine", dodaje ona.\n"Mi mislimo da je to nezakonito i neprofesionalno postupanje policijskog službenika. Ali, smatramo da ima i osnova za krivično delo nasilničko ponašanje i podneli smo krivičnu prijavu. Ali ovo pasivno ponašanje policije i rukovodioca u MUP-u, kada je očigledno došlo do propusta ili tako što su primenjivali silu, ili tako što su imali informaciju šta se dešava na ulicama Šapca, je neprimereno", rekla je Sanja Radivojević iz ove organizacije.\n"Kod nas ima malo viška demokratije. Kod nas svi mogu da zatvaraju puteve, i lokalne, i autoputeve. I misle da na to imaju pravo, što kod vas nemaju pravo. Ali, valjda ćemo i mi dostići taj demokratski nivo na kojem ste vi sada, pa da neko shvati da nije normalno da to radi ovde u Srbiji", odgovorio je juče oredsednik Srbije Aleksandar Vučić na pitanje novinara iz inostranstva.\n"Srbija je demokratska zemlja u kojoj svako ima pravo da izrazi svoj protest. Kvariti svakodnevni život svojim sugrađanima, onemogućavati ih da se normalno kreću nije nešto što je politika, to je iživljavanje", rekao je ministar policije Aleksandar Vulin.\n"Kakva zamena teza – protest protiv nasilja prema onima koji su svima zabranili kretanje?!? Zabranite kretanje, ljudi se pobune, vi protestvujete zato što su se pobunili?, napisala je Brnabić. Najbolje da vi odredite da li, kada i gde ko može da se kreće, a svi da ćute jer ste vi nadljudi", napisala je Brnabić na Tviteru.


Teslić: Praznični prijem u SDS-u (VIDEO) - Televizija K3\nTeslić: Praznični prijem u SDS-u (VIDEO)\nPredsjednik Glavnog i ujedno teslićkog odbora Srpske demokratske stranke Milan Miličević sinoć je upriličio svečani prijem najzaslužnijih članova ove političke organizacije za područja opštine Teslić. Svečani prijem je organizovan tradicionalno, povodom pravoslavne nove godine.\nTradicionalno, od svog postojanja, rukovodstvo Srpske demokratske stranke u Tesliću, povodom dočeka pravoslavne nove godine, organizuje svečani prijem odnosno druženje za članove opštinskog i izvršnog odbora, funkcionere i osnivače stranke, kao i aktiviste omladinske organizacije i Aktiva žena. Tako je bilo i ovaj put, a pozivu prvog čovjeka teslićkog SDS-a Milana Miličevića odazvale su mnogobrojne zvanice.\nPredsjednik Glavnog i ujedno teslićkog odbora SDS-a Milan Miličević istakao je da je ova stranka stranka kontinuiteta koja njeguje i poštuje nacionalnu tradiciju za razliku od mnogih drugih. Miličević je naglasio da je Srpska demokratska stranka stranka koja je uvijek spremna za izazove, političku borbu i pobjedu.\nTeslićki SDS-ovci su poslije ovog druženje nastavili na gradskom trgu gdje je organizovan doček pravsolsvane Nove godine.


Vesti online / Srpski informativni portal / Pukla bruka do Frankfurta\nU centru skandala: Meho Omerović\n- Dugo je najozbiljniji kriminal i povreda dostojanstva Narodne skupštine bila krađa poslaničkih mandata, ali sada je to u senku bacio Meho Omerović krađom nekih parfema i karmina na aerodromu u Frankfurtu. Najgore je što se pozvao na diplomatski pasoš, što je nanelo veliku štetu Narodnoj skupštini i Srbiji - rekla je Vjerica Radeta iz Srpske radikalne stranke.\nDS: Skretanje teme\nI dok su radikali moralisali lamentirajući nad "slučajem Omerović", poslanik Demokratske stranke Radoslav Milojičić smatra da otvaranjem priče o navodnom pokušaju krađe parfema i karmina u vrednosti od 170 evra radikali skreću temu sa zaduživanja države u milijardama.\nRadikali od vladajuće većine, čiji je Omerović deo, očekuju da od poslanika traži da vrati mandat, ali je predsednica Narodne skupštine Maja Gojković insistirala na tome da se odgovornost za navodnu krađu ne prejudicira.\n- Trudićemo se da preko naših konzulata dobijemo detaljnije podatke šta se zaista desilo, čisto da ne bi pala ružna slika na rad naših parlamentaraca koji često putuju u inostranstvo, te vas molim da se uzdržimo od komenatara da li je u pitanju krivično delo krađe ili nešto drugo dok ne dobijemo izveštaj - rekla je ona.\nSporni događaj desio se 30. maja na frankfurtskom aerodromu gde je srpska parlamentarna delegacija presedala na putu za Brisel. Prema prvobitnoj varijanti, Omerovića je detektiv u fri-šopu uhvatio kako iz prodavnice iznosi parfem i tri karmina koje nije platio, zbog čega je pozvana policija i napravljen izveštaj, a srpski poslanik se pozvao na diplomatski imunitet.\nNakon što su u srpskom konzulatu potvrdili da je reč o narodnom poslaniku, Omerović je pušten. Prema Omerovićevoj verziji, on nije ništa ukrao nego je zbog stomačnih problema bio primoran da istrči iz fri-šopa do najbližeg toaleta.\nMijatović: Nemačka ozbiljna država\nPoslanik SDPS Milorad Mijatović, stranke kojoj pripada Omerović, kaže da niko ne može biti kriv dok se to ne dokaže.\n- Dozvolite da nadležni organi Nemačke podnesu svoje izveštaje istrage i tek onda da govorimo o činu koji se desio. Svi verujemo nemačkoj državi i ako je tako kako ga u našoj zemlji predstavljaju, Nemačka će dati pravi odgovor. SDPS će takođe dati svoj odgovor - najavio je on, dok se lider SDPS Rasim Ljajić nije oglašavao.\n- Iznenada sam osetio kako creva počinju da mi se prazne. Uspaničim se, izbezumim se i gledam gde su strelice za toalet... Samo sam istrčao, bio u toaletu 10-15 minuta svestan da u ruci držim parfem i karmine. Posle se vraćam ka fri-šopu i vidim mlađeg čoveka u civilu koji mi daje znak da priđem. Ja priđem kasi i kažem: "Znam, znam, medicinski problem, objasniću" - slikovito je prepričavao za TV Prva neprijatan događaj.\n8 puta Omerović 2017. bio na službenom putu u inostranstvo\nPotom mu je radnik iz fri-šopa uzeo ranac i počeo da rovari po njemu i kada je video pasoš pitao ga da li je diplomatski, što mu je Omerović potvrdio. Posle su došli policajac i policajka i posle uvida u dokumenta koja su fotografisali rekli mu da može da ide.\nOmerović sve vreme tvrdi da se on nije prvi pozvao na diplomatski imunitet, ali je predsednica Skupštine, najavljujući da će od nadležnih organa tražiti izveštaj o događaju, rekla da jedino sa čim je upoznata jeste to, da se poslanik pozvao na diplomatski imunitet. Da li će diplomatska zaštita presuditi da se o celoj epizodi, koja je unizila dostojanstvo i čast Narodne skupštine i njenih poslanika, ne razvlači dalje u javnosti ne zna čak, po sopstvenom priznanju, ni Maja Gojković.\nOmerović je već 17 godina narodni poslanik i predsednik Odbora za ljudska i manjinska prava i ravnopravnost polova. Putovao je u Brisel preko Frankfurta u svojstvu člana delegacije Skupštine Srbije koja je na poziv misije Oebs učestvovala na debati o sprovođenju bezbednosne politike u kontekstu procesa pridruživanja Srbije EU.\n- Neko pokušava da me napravi lopovom i to u trenutku kada sam član Odbora za bezbednost - potražio je Omerović skrivene motive zavere.\nKolege kao svedoci\nU prilog svoje priče da je još na polasku iz Beograda imao stomačnih problema, Omerović se pozvao na svoje kolege iz parlamentarne delegacije.\n- To su javno potvrdile i neke kolege iz parlamentarne delegacije, a bilo je ukupno 13 poslanika - tvrdi on.


Potrebna pomoć porodici Radić - Radio Kontakt Plus\n12:38, 18.11.2019Izvor: RTV Kim\nNebojša Radić i njegovi sinovi Darko, Dejan i Nemanja žive u lošim socijalnim uslovima u Klokotu. Ovaj samohrani otac, prevremeno penzionisani policajac, pokušava da decu izvede na put, ali mu je u tome potrebna pomoć.\nIz humanitarne organizacije “Kosovsko Pomoravlje” pozivaju sve ljude dobre volje da pomognu ovoj porodici. Kažu da žive u siromaštvu i da im nedostaju frižider i veš mašina, a dečacima bi za njihovo školovanje dobro došao i računar.\nUkoliko ste u mogućnosti, porodici možete pomoći uplatom na račun u Komercijalnoj banci na broj 205-266929-36 ili na devizni račun RS35205007080005129967.\nTagovi: SrbiHumanitarna pomocKlokot\nU Osojanu obeležena godišnjica povratka Srba i služen pomen stradalima


Carlsberg: Program za lidere budućnosti - Marketing Mreža\nCarlsberg: Program za lidere budućnosti\nKompanija Carlsberg Srbija je, četvrtu godinu zaredom, pokrenula Program za lidere budućnosti. Program pruža studentima priliku za sticanje prvog praktičnog poslovnog iskustva odmah nakon završenog fakulteta i to u internacionalnoj kompaniji.\nKroz dvogodišnji rad u kompaniji Carlsberg Srbija, troje najboljih akademaca dobiće priliku da teorijsko znanje stečeno na fakultetu nadograde praktičnim iskustvom. Svakodnevni rad, kao i učešće u lokalnim i međunarodnim projektima Carlsberg Grupacije, pružiće im priliku ne samo za sticanje radnog iskustva, veći širenje vidika i upoznavanje sa dobrom praksom koju su razvili stručnjaci ove kompanije.\nOve godine na konkurs mogu da se prijave apsolventi osnovnih ili master studija, kao i oni koji su diplomirali u poslednjih godinu dana iz oblasti ekonomije – trgovine, marketinga, finansija, menadžmenta ili srodnih disciplina, sa prosečnom ocenom iznad 8,5.\nKonkurs je otvoren do 3. maja 2015. godine, a zainteresovani mogu da se prijave putem sajta kompanije Carlsberg www.carlsbergsrbija.rs/karijera. Kandidati koji uđu u uži izbor će biti kontaktirani do početka juna.


Svaki šesti radnik MAN-a ostaje bez posla - Auto Republika\nProizvođač kamiona MAN želi da redukuje broj zaposlenih lica u kompaniji. Danas je nemački list „Handelsblatt“ izvestio, pozivajući se na izvore iz same kompanije, da će oko 6.000 od ukupno 36.000 radnika, uskoro dobiti otkaz ugovora o radu.\nIzvršni odbor je obavestio radnički savet o svojim, prilično radikalnim planovima, tokom konsultativnog sastanka. Deo programa oporavka podrazumeva i eventualno zatvaranje poslovnih operacija koje se odigravaju u austrijskom Steyru.\nVesti o smanjenju broja radno angažovanih u MAN-u na permanentnoj osnovi, stigle su na novinske stupce i iz same kompanije koja je najavila brojna otpuštanja, ali bez objave ijedne konretne cifre.\nPrema navodima iz izveštaja koji je preneo „Handelsblatt“, proizvodnja lakih i kamiona iz srednje kategorije, mogla bi biti realocirana u Nemačku i Poljsku. Rukovodstvo kompanije iz Minhena se trudi da na ovaj način, to jest implementacijom programa restrukturiranja, odgovori na lošije stope profita od očekivanih.\nPodsetićemo da MAN posluje u sastavu gigantske Volkswagen grupe već poslednjih devet godina. U međuvremenu je nemačka kompanija uključila i marku Scania u listiranu holding kompaniju Traton. Pored ovih mera, pomenuti nemački list prenosi da će se štedeti i u drugim oblastima poslovanja, pa će tako i isplaćene otpremnine biti u nižim iznosima.\ntags: kamioni man plan štednje MAN teška komercijalna vozila vw grupa\nprevious Koronavirus stavio evropsku automobilsku industriju pod veliki pritisak\nnext Novi Cadillac Celestiq će koštati preko 200.000 dolara


Uz malu pomoć Polestara: Volvo nudi XC60 T8 sa 427 KS - Klix.ba\n10.7.2017. u 13:55\nPolestar je za osnovicu dorade iskoristio model XC60 T8 čiji hibridni sistem pogona sada u kombinaciji nudi 427 KS što ga, uz jednako poboljšan model XC90 T8 Polestar, čini najsnažnijim produkcijskim Volvo modelom svih vremena.\nPolestar je u projekt uključio i ekipu Cyan Racing u kojoj se više od 20 godina bave trkaćim izdanjima Volvo automobila, a rezultat udruženog rada je više snage i obrtnog momenta u srednjem radnom režimu, bolji odziv motora i brža izmjena stepeni prijenosa, što XC60 podiže na viši nivo crossovera visokih performansi.\n"Cilj nam je bio da ponudimo svakodnevno upotrebljiv automobil visokih performansi koji će vozaču osigurati mnogo zabave, a novi XC60 nam je pružio izvanrednu osnovicu za posao koji smo uradili", rekao je Henrik Fries, potpredsjednik Polestar odjela za istraživanje i razvoj.\nŠta će VW ponuditi s Golfom osme generacije\n10.07.2017. u 19:05\nZoe RS E-Sport uskoro bi mogao ući u serijsku proizvodnju


BROJ POGINULIH PORASTAO NA 100: Još se traga za žrtvama oluje | Novosti.RS\nMnogi od poginulih zatrpani su u svojim domovima u selu Kueha u centralnom regionu Alta Verapas, gde je klizište odnelo oko 150 kuća.\n"Čini se da je područje oko sela prethodno imalo ogromno klizište na putnom prevoju pre deset godina, zbog čega su desetine ljudi poginule. Sada se zbog Ete klizište pokrenulo", rekao je portparol vojske Ruben Teljes.\nEta je jedna od najžešćih oluja koje su pogodile Srednju Ameriku u posljednjih nekoliko godina, a američki Nacionalni centar za uragane upozorio je da će se "katastrofalne poplave" u regionu nastaviti.\nUništeni putevi i mostovi usporili su spasilačke akcije širom Hondurasa i Gvatemale, prisiljavajući vlasti da regrutuju vojsku i koriste helikoptere i glisera za spasavanje ljudi koji su se popeli na krovove kuća.\nEta je u utorak napravila haos u Nikaragvi kao uragan kategorije četiri, s vetrom jačine od 241 kilometar na sat, pre nego što je oslabila na tropsku depresiju i donela bujice kiše u regionima Hondurasa i Gvatemale.\noluja nevreme poginuli Gvatemala\nEVROPA je zabeležila drugi talas infekcija kovid-19 u mnogim zemljama, uključujući Francusku, Britaniju i Nemačku, koje su se odlučile za nova zaključavanja.


SEEbiz.eu / BA / Vučić o zagađenju: Situacija bila gora kad sam ja bio dete\nAleksandar Vučić zagađenje vazduha\nDatum objave: 17.01.2020. - 10:50:19\nBEOGRAD - Predsednik Srbije Aleksandar Vučić izjavio je da će na izborima na proleće više od 60 odsto lista na lokalu voditi drugi ljudi u odnosu na pre četiri godine, dodajući da se radi o "velikoj promeni rukovodećih kadrova u Srbiji", budući da je Srpska napredna stranka (SNS) na čijem je čelu, u 97 odsto slučajeva ima vlast na lokalu.\nVučić je na TV Prva rekao da će nakon parlamentarnih izbora biti "ogromnih promena i u Vladi Srbije što se tiče SNS", kao i da je to stranka koja najviše ulaže u mlade lidere.\n"Što se Vlade Srbije tiče bilo je značajnih promena ali ne dovoljnih, biće ih više u daljem periodu. Oko 60 odsto ljudi ćemo da promenimo, radimo sistemski i jedini, u okviru stranke, imamo Akademiju mladih lidera", kazao je Vučić.\nOn je rekao i da SNS u odnosu na druge velike stranke ima najmanje nekretnina u svom vlasništvu, dodajući da ima "tri ili četiri nekretnine".\n"Imamo dve, tri, četiri nekretnine, ne više od toga. Mi ulažemo u ljude. SPS imaju oko 200 nekretnina, Demokratska stranka ima bar 50 nekretnina, mi tri ili četiri. Ne mislim da je to suština neke stranke. Važno je imati svoje psrostorije ali važniji su ljudi", kazao je Vučić.\nPredsednik Srbije Aleksandar Vučić izjavio je danas da mu nije jasno šta je suština afere "Jovanjica", da nikada nije bio u kontaktu sa osumnjičenim za uzgajanje marihuane na tom poljoprivrednom dobru Predragom Koluvijom, a da se "slučajno dogodilo da ni njegov brat Andrej baš nikada nije bio u kontaktu sa Koluvijom".\n"Ja kažem narodu, nikakvog kontakta nije bilo. Šta sad s tim sta da radimo sa notornom izmisljotinom? Šta bi pogrešio da sam otišao da posetim imanje uspešnog privrednika koji gaji paradajz? Šta je problem sa tim, šta je afera? Mora da izadje policija ili tužilastvo, po krivičnoj prijavi Tužilastvu za organizovani kriminal i čekamo da oni kažu", rekao je Vučić.\nGovoreći o aferi "Jovanjica", on je rekao da će biti dokazano da njegov brat nije bio povezan sa vlasnikom te farme i da je to potvrdio i šef IV odeljenja beogradske kriminalističke policije za suzbijanje narkotika Slobodan Milenković, nakon čega je bio izložen kritikama opozicione javnosti.\nNa sugestiju da je Milenković to izjavio pod pritiskom vlasti, Vučić je rekao da ga "nikada nije ni video ni čuo".\nPredsednik Srbije ponovo je danas kritikovao tužioce i sudije jer smatra da pravosudni sistem, i pored dokaza koje dobija od policije, ne radi dovoljno efikasno svoj posao, ali je dodao da ne može ništa da promeni jer bi ga svi optužili da se meša u nezavisnost sudstva.\nU intervju za televiziju Prva, Vučić je rekao da on kao predsednik nema mogućnosti da menja stvari, jer postoji stalnost pravosudne funkcije pa im "ne može niko ništa", a da bi u suprotnom dobio kritike i iz zemlje i iz Evropske unije.\n"Postoji čovek koji kaže da mu je drugi čovek platio i naredio da ubije nekog čoveka, ali oni ne žele da ga uzmu kao zaštićenog svedoka", rekao je Vučić i ponovio da postoji Filip Korać koji organizuje prodaju droge deci u školama u Srbiji a da je srpsko pravosudje obustavilo postupak protiv njega.\nPrema njegovim rečima, čak i kada policija pribavi dovoljno dokaza i prosledi ih tužilaštvu i sudu, u pravosudju uvek pronadju neke procesne smetnje.\n"Ali ja ne mogu da promenim ni sudiju, ni tužioca ni policajca jer će reći da utičem na pravosudje. Imaju stalnost pravosudne funkcije i ne može im niko ništa", rekao je on.\nPrema njegovim rečima, u drugim zemljama, poput Francuske izvršna vlast bira tužioce i sudije, pa predsednik i odgovara zbog toga kakvi su ali da medjunarodna zajednice i domaća javnost ne bi dozvolila da se tako nešto primeni i u Srbiji.\nPredsednik Srbije Aleksandar Vučić ponovio je danas da veruje da ministarka gradjevinarstva, saobraćaja i infrastrukture Zorana Mihajlović nema veze sa aferom direktora Infrastruktura železnica zbog primanja mita i upitao šta je aferom predsednika opštine Stari grad Marka Bastaća.\n"Ako Zorana Mihajlović ima neke veze neka se dokaže. Šta treba, kao Bastać da joj stravim kesu na glavu, da je ošamarim i da sud kaže da nema dovoljno dokaza", kazao je Vučić u gostovanju na TV Prva.\nOn je dodao da neke firme potvrdile da je Bastać uzimao novac za bespravnu gradnju.\nPredsednik Srbije Aleksandar Vučić izjavio je danas da je Srbija napravila dogovor sa japanskom agencijom za medjunarodnu saradnju "Džajka" kako bi se vršilo odsumporavanje u termoelektranama i dodao da će to dramatično doprineti rešavanju problema zagadjenja vazduha u zemlji.\n"Važno je da svuda radimo odsumporavanje. Da idemo na zelenu energiju. Sumpor-dioksid je najveći problem i sada gledamo kako da rešimo te probleme", rekao je Vučić.\nOn je ocenio da je zagadjenje realan problem, ali da ipak postoji i kampanja u kojoj učestvuje javnost, a naročito mediji.\n"Postoji realan problem i nije za zanemarivanje. Ali, juče smo imali isti broj tih čestica (PM 2.5 i PM 10) kao Milano u Italiji, koji je jedan od najrazvijenijih gradova u toj zemlji", istakao je on.\nVučić je ponovio da je za zagadjenje odgovoran standard gradjana i povećan saobraćaj sa "euro 3" i "euro 4" motorima.\nOdgovarajući na pitanje da li je tačno da je država produžila ugovor o uvozu automobila sa takvim motorima, Vučić je rekao da ne zna, da bi trebalo da bude zabranjeno, ali da automobili neće biti oduzimani.\nPonovio je da postoji "kampanja" protiv mini-hidroelektrana i rekao da je su one jedan od dva izvora zelene energije.\nGovoreći o aplikaciji koja se bavi merenjem kvaliteta vazduha "AirVisual", Vučić je kazao da ona u Hrvatskoj kvalitet meri u nezagadjenim područjima, a u Srbiji u zagadjenim.\n"Moja deca žive u najzagadjenijem delu Srbije i Beograda, u Novom Beogradu. Situacija je bila gora kada sam ja bio dete", dodao je on.


! /Elektroprivreda BiH: Redukcije struje i toplotne energije sve izvjesnije / Radio Sarajevo\nFoto: Radiosarajevo.ba/Slijede li redukcije struje i grijanja?\n25. 11. 2021. u 11:55:00 Radiosarajevo.ba\n"Blok 3 će u narednoj sedmici za koju je prognozirano zahlađenje, biti u pogonu sa oba kotla. Potrebne količine ugalja za njegov rad biće obezbjeđene iz rudnika Banovići i Stanari."\n"Termoelektrana Tuzla obavijestila je korisnike toplotne energije i tehnološke pare o mogućoj redukciji u snabdijevanju uzrokovanoj obustavom isporuke uglja iz rudnika Koncerna. U Termoelektrani Kakanj su zbog otežanog rada postrojenja u Tuzli, u pogonu sva tri bloka i njihov dalji rad u punom kapacitetu upitan je sa tehnološkog i sigurnosnog aspekta."\nPodsjetimo, proizvodnja u rudnicima Zenica, Breza i Kakanj, kako je i najavljeno tokom protesta rudara u Sarajevu, obustavljena je jer su rudari sedam rudnika Koncerna Elektroprivrede BiH obustavili proizvodnju.\n"Proizvodnja je obustavljena i tako će ostati sve do ispunjenja naših zahtjeva", kazao je za BHRT Abdel Fazlić, predsjednik Sindikata radnika RMU Kakanj.\nTagovi: Elektroprivreda BiH redukcija električna energija